qundao/data-zh-poetry huggingface dataset:
杨秘监江东集
作者：韩淲
朝代：宋

江东集裏好清诗，未看争知看便知。
句句多般都有格，篇篇出众不趋时。
包藏许大冰霜骨，撘带些儿锦绣皮。
却被铁钱赶归去，诚斋老子也便宜。
杨秘监江东集
作者：韩淲
朝代：宋

江东集里好清诗，未看争知看便知。句句多般都有格，篇篇出众不趋时。包藏许大冰霜骨，搭带些儿锦绣皮。却被铁钱赶归去，诚斋老子也便宜。
杨补之梅花小轴
作者：韩淲
朝代：宋

腊前到处见梅蕊，影落寒窗只自知。珍重西江三昧手，玉溪西隐看横披。
杨补之梅花小轴
作者：韩淲
朝代：宋

腊前到处见梅蕊，影落寒窗只自知。
珍重西江三昧手，玉溪西隠看横披。
杰上人房午睡
作者：韩淲
朝代：宋
体裁：五言律诗

喧卑无睡处，犹得到僧床。凉润新蒲雨，清熏老柏香。不嫌茶作祟，何待醉为乡。事事俱离眼，其功接混茫。
松棚
作者：韩淲
朝代：宋
体裁：古风

去年一旱暍欲死，犹幸春来能忍饥。长夏因仍作凉计，中庭始架青松枝。门前催租急非缓，国中遗诰安若危。贫无输官尚自可，忠欲输君今已迟。风来萧萧悲益甚，日远茫茫愁不知。谁谓身閒得放逸，家国一体人弗思。云开空山久阙雨，蝉噪古木还迎曦。松枝松枝绿差差，吾忍坐卧来乐斯。
松竹堂次萧宰相韵
作者：韩淲
朝代：宋

鸣琴意自永，小筑松竹林。
公余一委蛇，巡檐见遥岑。
冰雪凛节操，昼寂绿阴阴。
何事智与名，萧散征在今。
当年山水间，读书情致深。
仪凤览德辉，终古存知音。
松竹堂次萧宰相韵
作者：韩淲
朝代：宋

鸣琴意自永，小筑松竹林。公馀一委蛇，巡檐见遥岑。冰雪凛节操，昼寂绿阴阴。何事智与名，萧散徵在今。当年山水间，读书情致深。仪凤览德辉，终古存知音。
松花
作者：韩淲
朝代：宋
体裁：七言绝句

松花千树发轻黄，乍暖风来细细香。但是游蜂喧过午，不知飞鸟下斜阳。
松雪
作者：韩淲
朝代：宋

松雪照残腊，沟流起轻冰。倦身固蹒跚，睡眼犹瞢腾。尘埃与野马，何急来相仍。东邻可以饮，一举宜数升。
松雪
作者：韩淲
朝代：宋

松雪照残腊，沟流起轻冰。
倦身固蹒跚，睡眼犹瞢腾。
尘埃与野马，何急来相仍。
东隣可以饮，一举宜数升。
松雪
作者：韩淲
朝代：宋

洞霄双径傍何村，松菊归来想自存。官牒推移应一笑，桃花源上且寻论。穷腊荒荒渺林荡，几回落旧又生新。寒催雪与梅争白，空有故山谁故人。
松雪·其一
作者：韩淲
朝代：宋
体裁：七言绝句

洞霄双径傍何村，松菊归来想自存。官牒推移应一笑，桃花源上且寻论。
松雪·其二
作者：韩淲
朝代：宋
体裁：七言绝句

穷腊荒荒渺林荡，几回落旧又生新。寒催雪与梅争白，空有故山谁故人。
枕上
作者：韩淲
朝代：宋
体裁：古风

收息卧晓枕，鸦声报天明。一檐隔市尘，便有嘈杂声。今晨雪如何，云何蝗不生。且愿蝗不生，明年谷价平。
林下
作者：韩淲
朝代：宋

林下寂无事，坐对春风晚。杜鹃啼一声，花落水流远。琴书送日月，胡能计行遁。自是得栖迟，奚敢事偃蹇。
林下
作者：韩淲
朝代：宋

林下寂无事，坐对春风晚。
杜鹃啼一声，花落水流远。
琴书送日月，胡能计行遯。
自是得栖迟，奚敢事偃蹇。
林德九国录作冰玉寮来索赋因寄五字
作者：韩淲
朝代：宋
体裁：古风

仇池苏仙语，发挥我孤山。孤山有何佳，林逋庐其间。风高气化远，庸贩亦班班。是荣人爵欤，百世不可攀。沉冥惬幽性，道胜无戚颜。至今西湖西，眇弥尚沧湾。谁夫仕吴京，敛焉心肯閒。吟讽彼一诗，静视触与蛮。斋房如僧寮，热客自尘寰。出处贵君子，安时谅非艰。
柬乙翁上人
作者：韩淲
朝代：宋

草树随时长，城春雨易蒸。閒人来入市，官舍却逢僧。觌面非竿木，何心是葛藤。吃茶看洗钵，忘却老昏瞢。山玉冰溪地，常年衲子过。杖挑明月重，笠戴白云多。洞远今无鹫，湖高旧见鹅。与君三叹息，佛法付天魔。
柬乙翁上人·其一
作者：韩淲
朝代：宋
体裁：五言律诗

草树随时长，城春雨易蒸。閒人来入市，官舍却逢僧。觌面非竿木，何心是葛藤。吃茶看洗钵，忘却老昏瞢。
柬乙翁上人·其二
作者：韩淲
朝代：宋
体裁：五言律诗

山玉冰溪地，常年衲子过。杖挑明月重，笠戴白云多。洞远今无鹫，湖高旧见鹅。与君三叹息，佛法付天魔。
柬仲至帑辖蹈中理丞
作者：韩淲
朝代：宋

三吴一都会，驾言舒我忧。洞门俨彫戟，通术交华辀。清晨皇居开，五云更飞浮。阳光从东升，星月烂欲收。垂绅奉明主，靡爵班彻侯。上拟成康隆，下则皋夔俦。弓矢既载櫜，礼乐次第修。子惠四海民，庶几疮痍瘳。眇欤虮虱臣，守藏独夷犹。交旧未忍遗，乘轩为绸缪。适歌慨以慷，鲁酒献且酬。徂年倏已冬，秃发不满头。如知山泽臞，昧昧徒好修。
柬仲至帑辖蹈中理丞
作者：韩淲
朝代：宋

三吴一都会，驾言舒我忧。
洞门俨雕戟，通术交华辀。
清晨皇居开，五云更飞浮。
阳光从东升，星月烂欲收。
垂绅奉明主，靡爵班彻侯。
上拟成康隆，下则皋夔俦。
弓矢既载櫜，礼乐次第修。
子惠四海民，庶几疮痍瘳。
眇欤虮虱臣，守藏独夷犹。
交旧未忍遗，乘轩为绸缪。
适歌慨以慷，鲁酒献且酬。
徂年倏已冬，秃髮不满头。
如知山泽臞，昧昧徒好修。
柬周五哥
作者：韩淲
朝代：宋
体裁：五言律诗

我欲春山去，呼儿取杖藜。弄晴方见日，吹雨又生泥。怅望还归舍，怀思未隔溪。会当舒此兴，花草步芳蹊。
柬周次公
作者：韩淲
朝代：宋
体裁：七言律诗

风花烟草满春山，五载相望各掩关。奋迅词场君未艾，栖迟田里我长閒。升沉交旧今多少，中外亲知昔往还。随俗何如绝流俗，几回吟醉睡其间。
柬宿之藏主
作者：韩淲
朝代：宋

雪观碧云合，檐花带女萝。磬清收梵呗，香净入禅那。粥饭门房少，经斋城市多。幽人邻近住，取次一相过。
柬宿之藏主
作者：韩淲
朝代：宋

雪观碧云合，檐花带女萝。
磬清收梵呗，香净入禅那。
粥饭门房少，经斋城市多。
幽人隣近住，取次一相过。
柬郑一
作者：韩淲
朝代：宋
体裁：七言律诗

夕阳门外是南斋，望断山颠与水涯。晓去挟书虽雅放，晏归不饮也谈谐。新池喜种莲当户，旧径慵锄草没阶。约绰郊居遂初赋，只消黄帽与青鞋。
柳梢青·云淡秋空
作者：韩淲
朝代：宋
体裁：词

云淡秋空。一江流水，烟雨濛濛。岸转溪回，野平山远，几点征鸿。行人独倚孤篷。算此景、如图画中。莫问功名，且寻诗酒，一棹西风。
柳梢青·云淡秋空
作者：韩淲
朝代：宋

云淡秋空。
一江流水，烟雨蒙蒙。
岸转溪回，野平山远，几点征鸿。
行人独倚孤篷。
算此景、如图画中。
莫问功名，且寻诗酒，一棹西风。
柳梢青（玉水明沙）
作者：韩淲
朝代：宋
体裁：词

玉水明沙。峰回路转，城倚桥斜。老我登临，同谁酩酊，一望还赊。飞鸿杳霭天涯。但拚取、心情酒家。紫菊枝枝，红茱颗颗，休问年华。
柳梢青（雨洗元宵）
作者：韩淲
朝代：宋
体裁：词

雨洗元宵。楼台烟锁，隐隐笙箫。且插梅花，自烧银烛，沈水香飘。软红尘里星桥。想霁色、皇都绛霄。屏掩潇湘，醉和衣倒，春梦迢迢。
栀子戎葵
作者：韩淲
朝代：宋

芬香得薝卜，色泽有蜀葵。雨露既濡矣，风日还过之。纸窗无畏景，石槛发凉思。艳艳红花蕊，幽幽青碧枝。
栀子戎葵
作者：韩淲
朝代：宋

芬香得薝卜，色泽有蜀葵。
雨露既濡矣，风日还过之。
纸窗无畏景，石槛发凉思。
艷艷红花蘂，幽幽青碧枝。
栖闲堂
作者：韩淲
朝代：宋
体裁：古风

能栖不能闲，其心未可知。能闲不能栖，其迹无已时。栖闲一以名，二者兼得之。昔春升其堂，尊酒饮于斯。昆山日夕佳，陂池清渺瀰。手植花柳间，田园粗充饥。洁哉两龚家，异代犹许奇。夫岂忘治功，而故与世违。汉朝有蒲轮，用舍端不欺。三江五湖口，君子谨其仪。何以写我歌，遥遥记所思。
桃源山道者小庵
作者：韩淲
朝代：宋
体裁：五言绝句

天寒山气黄，日暮竹色碧。住庵人勿惊，此景有此客。
桃源山道者小庵
作者：韩淲
朝代：宋
体裁：七言绝句

空山落叶响流泉，窈窕崎岖一径边。借问桃花今在否，秦人元不爱山川。
桃源忆故人·杏花风
作者：韩淲
朝代：宋
体裁：词

杏花雨里东风峭。不比寻常开了。枝上飞来多少。人与春将老。山城灯火笙箫杳。梦到十洲三岛。睡觉绮窗清晓。绿遍池塘草。
桃花
作者：韩淲
朝代：宋
体裁：七言绝句

秦外市尘吹不到，独看流水种桃花。春红片片飞时候，动影垂光是落霞。
桃花台
作者：韩淲
朝代：宋

倚棹扪萝步古堤，井边池上访招提。荒荒草满平原外，寂寂洲横流水西。一叶小舟渔自乐，数行高树鸟频啼。人间俯仰仙凡隔，丹灶空留占葛溪。
桃花台
作者：韩淲
朝代：宋

倚棹扪萝步古堤，井边池上访招提。
荒荒草满平原外，寂寂洲横流水西。
一叶小舟渔自乐，数行高树鸟频啼。
人间俯仰仙凡隔，丹竈空留占葛溪。
桃花台
作者：韩淲
朝代：宋

耸壑连天碧，危台照水红。何年仙子宅，今日梵王宫。勾漏人虽远，凌云话亦空。徘徊羡真隐，吟写分诗穷。
桃花台
作者：韩淲
朝代：宋

耸壑连天碧，危台照水红。
何年仙子宅，今日梵王宫。
勾漏人虽远，凌云话亦空。
徘徊羡真隠，吟写分诗穷。
桃花飘零满涧
作者：韩淲
朝代：宋
体裁：七言绝句

细水收晴露浅沙，叶新枝上绿交加。春风误得刘郎老，犹有心情数落花。
桃花鱼
作者：韩淲
朝代：宋
体裁：七言绝句

小市春晴鱼上来，桃花休数鳜鱼肥。江湖不见玄真子，蓑笠风前事事稀。
桐君祠用壁间韵
作者：韩淲
朝代：宋

雨洗风梳万木苍，山容水色滟晴光。清明寒食春将晚，为觅桐君伫野航。春阴寂寂万花中，花外声传古寺钟。几度潮生见潮落，尚馀情思在云峰。
桐君祠用壁间韵·其一
作者：韩淲
朝代：宋

雨洗风梳万木苍，山容水色滟晴光。清明寒食春将晚，为觅桐君伫野航。
桐君祠用壁间韵·其一
作者：韩淲
朝代：宋

雨洗风梳万木苍，山容水色滟晴光。
清明寒食春将晚，为觅桐君竚野航。
桐君祠用壁间韵·其二
作者：韩淲
朝代：宋

春阴寂寂万花中，花外声传古寺钟。
几度潮生见潮落，尚余情思在云峰。
桐君祠用壁间韵·其二
作者：韩淲
朝代：宋

春阴寂寂万花中，花外声传古寺钟。几度潮生见潮落，尚馀情思在云峰。
桐影涧流
作者：韩淲
朝代：宋
体裁：五言律诗

篱落梧桐月，情人语夜深。露华垂近叶，烟翳失前林。茶果随宜设，琴尊不用寻。山虚鸣络纬，幽涧亦流音。
梅
作者：韩淲
朝代：宋

雨边烟际总凄凄，已对灵山更玉溪。尽日凝情临野渡，几回乘兴步荒蹊。点红嫩蕊休攀折，带白新花费品题。多少岁寒孤绝处，空斋终夜听猿啼。今年全未作梅诗，与向花边浪品题。不分雪霜摧剥尽，尚须天日照临之。静看冷蕊无人会，閒绕孤根只自知。犹有幽禽解鸣舞，为予酬酢殆移时。肯同桃李强搀春，自占空山野水滨。老气却因高树得，清姿不待数花新。本来澹泊难从俗，纵入纷华亦绝尘。最爱夜深霜重处，冷风吹起月精神。山间梅已十分开，只欠襟怀与酒杯。细玩芳条珠错落，远迷高树雪培堆。喧迎晓日艳争发，寒度晚风香自来。安得幽人同一醉，长吟花底重徘徊。繁花高树最宜晴，细雨横枝亦奈阴。色薄半开都有态，香浓初谢转伤情。水边却恨无多子，山嘴尤怜太瘦生。驿使折来春信早，单于吹罢角声清。腊后春归草木初，谁知芳树绕吾庐。风前有恨香仍远，月下无人影自虚。可是酒杯能慰藉，尚须诗句与消除。西湖东阁今何似，愁绝飞花过眼疏。
梅
作者：韩淲
朝代：宋
体裁：五言律诗

霜风小摇落，梅已到南枝。要识人间事，须从物理推。虚缘看影动，昭彻待香吹。此后唯愁酒，从来未欠诗。
梅·其一
作者：韩淲
朝代：宋

雨边烟际总凄凄，已对灵山更玉溪。尽日凝情临野渡，几回乘兴步荒蹊。点红嫩蕊休攀折，带白新花费品题。多少岁寒孤绝处，空斋终夜听猿啼。
梅·其一
作者：韩淲
朝代：宋

雨边烟际总凄凄，已对灵山更玉溪。
尽日凝情临野渡，几回乘兴步荒蹊。
点红嫩蘂休攀折，带白新花费品题。
多少岁寒孤绝处，空斋终夜听猿啼。
梅·其三
作者：韩淲
朝代：宋
体裁：七言律诗

肯同桃李强搀春，自占空山野水滨。老气却因高树得，清姿不待数花新。本来澹泊难从俗，纵入纷华亦绝尘。最爱夜深霜重处，冷风吹起月精神。
梅·其二
作者：韩淲
朝代：宋

今年全未作梅诗，与向花边浪品题。不分雪霜摧剥尽，尚须天日照临之。静看冷蕊无人会，閒绕孤根只自知。犹有幽禽解鸣舞，为予酬酢殆移时。
梅·其二
作者：韩淲
朝代：宋

今年全未作梅诗，与向花边浪品题。
不分雪霜摧剥尽，尚须天日照临之。
静看冷蘂无人会，閒遶孤根只自知。
犹有幽禽解鸣舞，为予酬酢殆移时。
梅·其五
作者：韩淲
朝代：宋
体裁：七言律诗

繁花高树最宜晴，细雨横枝亦奈阴。色薄半开都有态，香浓初谢转伤情。水边却恨无多子，山嘴尤怜太瘦生。驿使折来春信早，单于吹罢角声清。
梅·其六
作者：韩淲
朝代：宋

腊后春归草木初，谁知芳树绕吾庐。风前有恨香仍远，月下无人影自虚。可是酒杯能慰藉，尚须诗句与消除。西湖东阁今何似，愁绝飞花过眼疏。
梅·其六
作者：韩淲
朝代：宋

腊后春归草木初，谁知芳树遶吾庐。
风前有恨香仍远，月下无人影自虚。
可是酒杯能慰藉，尚须诗句与消除。
西湖东阁今何似，愁绝飞花过眼疎。
梅·其四
作者：韩淲
朝代：宋

山间梅已十分开，只欠襟怀与酒杯。细玩芳条珠错落，远迷高树雪培堆。喧迎晓日艳争发，寒度晚风香自来。安得幽人同一醉，长吟花底重徘徊。
梅·其四
作者：韩淲
朝代：宋

山间梅已十分开，只欠襟怀与酒杯。
细玩芳条珠错落，远迷高树雪培堆。
喧迎晓日艷争发，寒度晚风香自来。
安得幽人同一醉，长吟花底重徘徊。
梅下
作者：韩淲
朝代：宋
体裁：七言律诗

虽只霜浓春自浓，野梅无处不为容。半依古渡迷芳草，独与荒山对老松。绰约花房宜戏蝶，崔嵬枝干若游龙。角巾一幅支筇久，不觉烟中有寺钟。
梅天薝卜花开
作者：韩淲
朝代：宋
体裁：七言绝句

梅润愔愔雨脚斜，海天长夜一瓯茶。巴笺试罢卷书坐，静看小丛薝卜花。
梅径
作者：韩淲
朝代：宋
体裁：五言律诗

扫叶去宿草，园空起碧苔。晚烟收未了，初日又还来。老树幸无恙，新花应有开。年年到寒月，全望数枝梅。
梅枝
作者：韩淲
朝代：宋
体裁：古风

今年未见梅花好，竹外溪头春自早。满瓶夭娇送香来，照坐淋漓拚醉倒。琼林飞出苍精龙，朔雪未下风满空。笑指蓬莱清浅水，连云琐断最高峰。
梅花一一可爱
作者：韩淲
朝代：宋

点点草际梅，横斜风弄影。秋老揫敛时，而复有此景。天地欲回春，不碍霜露冷。林逋亦痴人，有句不堪省。
梅花一一可爱
作者：韩淲
朝代：宋

点点草际梅，横斜风弄影。
秋老揫敛时，而復有此景。
天地欲回春，不碍霜露冷。
林逋亦痴人，有句不堪省。
梅陂
作者：韩淲
朝代：宋

疏剔滩沙水面陂，四边山木雨丝丝。
既非朝市非城市，更着交朋来和诗。
梅陂
作者：韩淲
朝代：宋

疏剔滩沙水面陂，四边山木雨丝丝。既非朝市非城市，更著交朋来和诗。
梅雨
作者：韩淲
朝代：宋

山溪绕寒城，林园眇荒隅。南枝小春梅，意似醉眼舒。云阴冒霏霏，欲步雨如涂。人閒压芳槽，洗酌留我娱。易斋诵铭语，耆英几年无。吾侪老孙子，交契岁月徂。速饮付丘壑，微吟对江湖。何当暗香底，花影相持扶。
梅雨
作者：韩淲
朝代：宋

山溪遶寒城，林园眇荒隅。
南枝小春梅，意似醉眼舒。
云阴冒霏霏，欲步雨如涂。
人閒压芳槽，洗酌留我娱。
易斋诵铭语，耆英几年无。
吾侪老孙子，交契岁月徂。
速饮付丘壑，微吟对江湖。
何当暗香底，花影相持扶。
梅雪
作者：韩淲
朝代：宋
体裁：古风

残冬且论诗，岂待梅与雪。雪固以水清，梅自惟花洁。玄机未易窥，圣解不难说。弃置便扫除，俗者虑上拙。
梨花蚁蝶图昌甫伯皋约同赋
作者：韩淲
朝代：宋
体裁：七言绝句

暖烟晴霭月明微，一种生香只自知。春动飞行有情性，为渠花下立移时。
楚黄相庙
作者：韩淲
朝代：宋

开禧二年春，寂寂楚相庙。上书能说秦，将兵亦救赵。太子质不归，变衣何其妙。因城吴故墟，宫室本照耀。宠辱一以惊，失计易贻笑。帐座神所严，香火忍兴吊。但想荀兰陵，朱英或同调。
楚黄相庙
作者：韩淲
朝代：宋

开禧二年春，寂寂楚相庙。
上书能说秦，将兵亦救赵。
太子质不归，变衣何其妙。
因城吴故墟，宫室本照耀。
宠辱一以惊，失计易贻笑。
帐座神所严，香火忍兴弔。
但想荀兰陵，朱英或同调。
楼外新绿成阴片月已上
作者：韩淲
朝代：宋
体裁：七言绝句

隔帘花过叶初青，一段清和倚画屏。已是春风生昼寂，小楼新月更亭亭。
楼窗静对颇快
作者：韩淲
朝代：宋

奔忙九衢裏，无处着两眼。
楼高试推窗，可以得笑莞。
东方接瀰茫，西地列𡾰嵼。
心中与之然，不记倒手板。
楼窗静对颇快
作者：韩淲
朝代：宋

奔忙九衢里，无处著两眼。楼高试推窗，可以得笑莞。东方接瀰茫，西地列？嵼。心中与之然，不记倒手板。
楼窗静对颇快
作者：韩淲
朝代：宋
体裁：古风

奔忙九衢里，无处著两眼。楼高试推窗，可以得笑莞。东方接瀰茫，西地列�嵼。心中与之然，不记倒手板。
楼西远山数迭如屏障
作者：韩淲
朝代：宋
体裁：七言绝句

寒烟淡木逼晴空，山外之山又不穷。倚遍高楼坐而立，心随眼力付杯中。
樗亭
作者：韩淲
朝代：宋
体裁：五言绝句

筑亭以樗名，平生无宦情。寥寥千载人，感慨闻风声。
横山堂小酌
作者：韩淲
朝代：宋

酒浇磈礧不下，诗用陶写亦难。
折取荼䕷芍药，醉于绿水青山。
横山堂小酌
作者：韩淲
朝代：宋

酒浇磈礧不下，诗用陶写亦难。折取荼蘼芍药，醉于绿水青山。
横碧轩
作者：韩淲
朝代：宋
体裁：五言绝句

文清来此地，留下横碧轩。寂寂今无主，空山起夕烟。
次仲至
作者：韩淲
朝代：宋

望断湖山湖水西，君来我亦醉如泥。只宜吏隐歌仍啸，莫问儿饥号与啼。巷仄人家随地转，庭空花草傍檐齐。楼高又倚秋风老，待把君诗处处题。冷烟无计了愁端，花满湖阴百顷宽。渺邈家山身独老，周回园馆眼长寒。吹饧近市徒誇卖，上冢何人不鲜欢。空对海棠春睡足，数枝红湿露漙漙。
次仲至·其一
作者：韩淲
朝代：宋

望断湖山湖水西，君来我亦醉如泥。只宜吏隐歌仍啸，莫问儿饥号与啼。巷仄人家随地转，庭空花草傍檐齐。楼高又倚秋风老，待把君诗处处题。
次仲至·其一
作者：韩淲
朝代：宋

望断湖山湖水西，君来我亦醉如泥。
只宜吏隠歌仍啸，莫问儿饥号与啼。
巷仄人家随地转，庭空花草傍檐齐。
楼高又倚秋风老，待把君诗处处题。
次仲至·其二
作者：韩淲
朝代：宋

冷烟无计了愁端，花满湖阴百顷宽。渺邈家山身独老，周回园馆眼长寒。吹饧近市徒誇卖，上冢何人不鲜欢。空对海棠春睡足，数枝红湿露漙漙。
次仲至·其二
作者：韩淲
朝代：宋

冷烟无计了愁端，花满湖阴百顷宽。
渺邈家山身独老，周迴园馆眼长寒。
吹饧近市徒夸卖，上冢何人不鲜欢。
空对海棠春睡足，数枝红湿露漙漙。
次公书室小饮
作者：韩淲
朝代：宋
体裁：古风

南屏有幽窗，焚香读道书。林声起肃霜，寒事亦淡如。安时可娱老，静契心地初。谁欤主与宾，酒酌方舒徐。
次公和韵再赋答之
作者：韩淲
朝代：宋

雨烟埋却面前山，怅望高吟祇自看。
既以酒壶相暖热，更因墨帖破荒寒。
谁家篱落梅千点，到处园林竹数竿。
不是故人心事在，也随尘虑失幽欢。
次公和韵再赋答之
作者：韩淲
朝代：宋

雨烟埋却面前山，怅望高吟祇自看。既以酒壶相煖热，更因墨帖破荒寒。谁家篱落梅千点，到处园林竹数竿。不是故人心事在，也随尘虑失幽欢。
次公山中有绿萼梅
作者：韩淲
朝代：宋

问讯春山绿萼梅，今年还有几枝开。主人曳履花香底，谁是渔樵可往来。我亦篱前见野梅，殊非绿萼未全开。稀疏红颗多纤瘦，啼彻幽禽扑下来。萼绿花仙作尔梅，肯随尘态向人开。是中只可添风月，兴熟遥知得句来。
次公山中有绿萼梅·其一
作者：韩淲
朝代：宋
体裁：七言绝句

问讯春山绿萼梅，今年还有几枝开。主人曳履花香底，谁是渔樵可往来。
次公山中有绿萼梅·其三
作者：韩淲
朝代：宋
体裁：七言绝句

萼绿花仙作尔梅，肯随尘态向人开。是中只可添风月，兴熟遥知得句来。
次公山中有绿萼梅·其二
作者：韩淲
朝代：宋

我亦篱前见野梅，殊非绿萼未全开。
稀疎红颗多纤瘦，啼彻幽禽扑下来。
次公山中有绿萼梅·其二
作者：韩淲
朝代：宋

我亦篱前见野梅，殊非绿萼未全开。稀疏红颗多纤瘦，啼彻幽禽扑下来。
次公招看绿萼梅和韵
作者：韩淲
朝代：宋

春山有梅，萼绿香洁。爱雪宜霜，凭风藉月。花已开明，枝复横绝。翠袖天寒，供吟试折。
次公招看绿萼梅和韵
作者：韩淲
朝代：宋

春山有梅，萼绿香洁。
爱雪宜霜，凭风藉月。
花已开明，枝復横绝。
翠袖天寒，供吟试折。
次公招饮余子寿同坐
作者：韩淲
朝代：宋

老觉过从少，斯文恐不然。参天两玉树，忽堕一杯前。意象心非石，谈锋思涌泉。冰霜冻梅蕊，满眼是新年。
次公招饮余子寿同坐
作者：韩淲
朝代：宋

老觉过从少，斯文恐不然。
参天两玉树，忽堕一杯前。
意象心非石，谈锋思涌泉。
冰霜冻梅蘂，满眼是新年。
次公留饮
作者：韩淲
朝代：宋
体裁：古风

清霜水南夜，海运一杯酒。不知千古人，而得二三友。君未可青眼，我只是白首。吟哦醉梦间，共赋无何有。
次昌甫韵
作者：韩淲
朝代：宋
体裁：古风

人物曾几何，岁月良不待。秋深动金石，夜久生竽籁。凉知神观回，静胜语嘿对。悠悠苔竹轩，语短莫能载。
次赵将春日韵
作者：韩淲
朝代：宋

立尽花阴把一枝，风流元自不如痴。锦笺欲写相思字，谁记伤春病酒时。楼倚斜阳十二栏，重重烟水更关山。旧家心事浑如梦，千尺游丝燕外闲。杨柳溪头绿万条，碧云相对是衡皋。春风但欲随波面，桧楫松舟不用篙。浅白殷红发嫩葩，一年春事一番花。几回带露和烟看，不信诗情未有涯。
次赵将春日韵·其一
作者：韩淲
朝代：宋
体裁：七言绝句

立尽花阴把一枝，风流元自不如痴。锦笺欲写相思字，谁记伤春病酒时。
次赵将春日韵·其三
作者：韩淲
朝代：宋
体裁：七言绝句

杨柳溪头绿万条，碧云相对是衡皋。春风但欲随波面，桧楫松舟不用篙。
次赵将春日韵·其二
作者：韩淲
朝代：宋
体裁：七言绝句

楼倚斜阳十二栏，重重烟水更关山。旧家心事浑如梦，千尺游丝燕外闲。
次赵将春日韵·其四
作者：韩淲
朝代：宋
体裁：七言绝句

浅白殷红发嫩葩，一年春事一番花。几回带露和烟看，不信诗情未有涯。
次韵
作者：韩淲
朝代：宋

不须酒畔狂吟裏，梦破寒亭自惊起。
一梢孤月带霜华，灵山漫澈冰溪水。
尘劳空度几星霜，画手犹能眼界香。
午夜城头吹画角，绿毛么凤堕其旁。
不怕花前不我知，只愁花后少人思。
如今纸上閒言语，未抵依稀落墨时。
次韵
作者：韩淲
朝代：宋

不须酒畔狂吟里，梦破寒亭自惊起。一梢孤月带霜华，灵山漫澈冰溪水。尘劳空度几星霜，画手犹能眼界香。午夜城头吹画角，绿毛么凤堕其旁。不怕花前不我知，只愁花后少人思。如今纸上閒言语，未抵依稀落墨时。
次韵
作者：韩淲
朝代：宋
体裁：古风

交道弃如土，利害俱成风。士夫无宿业，反不类贱工。平陆渺成江，千载生杰雄。阮籍未云达，黔娄安知穷。
次韵
作者：韩淲
朝代：宋

人梅两相得，雪云阴复开。此时对自足，朝夕为谁催。逢花既攀折，寻香试徘徊。山意动诗兴，优哉而悠哉。留诗鍊字稳，读者无此识。共看庭前桂，不改旧时碧。洗盏取酒来，饮尽莫留滴。醉后气易平，长哦对泉石。
次韵
作者：韩淲
朝代：宋

孤山夏木已苍苍，更着岚光与水光。
择胜轩窗尤有味，怀贤姓字转生香。
湖阴涨雾归云静，海气吹风卷雨忙。
恨不相从饫蔬食，细吟酬唱亦清凉。
次韵
作者：韩淲
朝代：宋

孤山夏木已苍苍，更著岚光与水光。择胜轩窗尤有味，怀贤姓字转生香。湖阴涨雾归云静，海气吹风卷雨忙。恨不相从饫蔬食，细吟酬唱亦清凉。
次韵
作者：韩淲
朝代：宋

宴坐寂不动，笔砚亦当屏。
空虚四壁悬，况此夏方永。
世涂缘业多，荆棘万蓬梗。
痛扫终未除，中抱绝清冏。
老身伸缩余，妙处颇能领。
时舒腰脚顽，那復弔形影。
日长掩关卧，睡熟呼弗醒。
客来曾几何，间亦乏酒茗。
富贵今金张，功名更邓耿。
有味是桑麻，肥遯义尤迥。
朋从赵与尹，堂齐偶邻并。
欢言修敏家，俱可话闲静。
此趣人勿惊，吾诗聊自省。
次韵
作者：韩淲
朝代：宋

宴坐寂不动，笔砚亦当屏。空虚四壁悬，况此夏方永。世涂缘业多，荆棘万蓬梗。痛扫终未除，中抱绝清囧。老身伸缩馀，妙处颇能领。时舒腰脚顽，那复吊形影。日长掩关卧，睡熟呼弗醒。客来曾几何，间亦乏酒茗。富贵今金张，功名更邓耿。有味是桑麻，肥遁义尤迥。朋从赵与尹，堂齐偶邻并。欢言修敏家，俱可话闲静。此趣人勿惊，吾诗聊自省。
次韵
作者：韩淲
朝代：宋

山田喜雨厌晴霞，想见污邪欲满车。客里从今无贵米，饭馀赢得去煎茶。十日山头有雨云，小楼凉意满纱巾。清湖一带水常绿，空映往来行路人。青山常对我轩窗，更有澄江作小堂。今日尘埃无自奈，且乘凉雨卧行床。
次韵
作者：韩淲
朝代：宋

常笑空山草木繁，萧萧柏偃与松蟠。有来领略东风里，便觉鸥盟转不寒。自是伊人得宝书，兴酣聊顾我閒躯。世间臭味初何似，玉雪胸怀咳唾珠。东望水心生海云，谁云孔氏是知津。其为名世元多少，到处非干欠士民。小轩何物伴吾幽，老眼粗官畏得秋。片段白云吹作雨，又看新叶上牵牛。
次韵
作者：韩淲
朝代：宋

指点苍茫句欲成，山中滋味水边情。须臾数点黄昏雨，更看弄云微月生。晴霭分明是画成，淡容轻态最关情。鸟声不尽蝉声起，花影才收竹影生。雨熟西畴万宝成，新凉歌吹见人情。田家老瓦盆应在，打谷归来酒兴生。青入灵山玉削成，群峰罗列有心情。眼明忽卷孤城雨，风定白云浓淡生。桂树团团翠簇成，凉天佳月九秋情。根濡宿雨枝头润，细蕊传芳分外生。
次韵
作者：韩淲
朝代：宋

菊花开处即重阳，常忆苏仙共酒觞。霜后撷香尤可玩，唤回佳致有篇章。秋到黄花强自宽，琴堂犹得往来閒。世情原与诗情背，只许閒人老眼看。道爱堂深风满林，一由华发半欺簪。主人记取从容意，三客无他只苦吟。
次韵
作者：韩淲
朝代：宋

西风吹雨动云车，野水浮花绕屋除。得兴无过寻旧约，称心尤觉是閒居。市尘不到秋声早，树色初分夜气馀。架上古书吾辈事，一襟清暑为踌躇。
次韵
作者：韩淲
朝代：宋

西风吹雨动云车，野水浮花遶屋除。
得兴无过寻旧约，称心尤觉是閒居。
市尘不到秋声早，树色初分夜气余。
架上古书吾辈事，一襟清暑为踌躇。
次韵
作者：韩淲
朝代：宋

诗可寻时酒可呼，幽閒何事却关渠。更烦一枕邯郸梦，若辈营营未必如。幽讨荒寻本不艰，强生支节在其间。请君认取朋从意，风雨何如做涩悭。
次韵
作者：韩淲
朝代：宋

风竹雪花建檐瓴，只道愁霖耳畔鸣。破晓起来林影动，一山禽鸟已春声。纸窗平旦欲熹微，数挽颠之任短衣。只恐有诗无落句，雪车冰柱古来稀。北邙新旧只累累，何惜心怀不醉归。是处人家作寒食，海棠初发杏花飞。破晓鸣钲催彩舫，近昏吹笛认旗亭。诗人也作联翩去，只此游人眼觉醒。太湖渺渺浸苏台，云白天青万里开。莫道吴中非乐土，南人多是北人来。
次韵·其一
作者：韩淲
朝代：宋

人梅两相得，雪云阴复开。此时对自足，朝夕为谁催。逢花既攀折，寻香试徘徊。山意动诗兴，优哉而悠哉。
次韵·其一
作者：韩淲
朝代：宋

人梅两相得，雪云阴復开。
此时对自足，朝夕为谁催。
逢花既攀折，寻香试徘徊。
山意动诗兴，优哉而悠哉。
次韵·其一
作者：韩淲
朝代：宋

山田喜雨厌晴霞，想见污邪欲满车。
客裏从今无贵米，饭余赢得去煎茶。
次韵·其一
作者：韩淲
朝代：宋

山田喜雨厌晴霞，想见污邪欲满车。客里从今无贵米，饭馀赢得去煎茶。
次韵·其一
作者：韩淲
朝代：宋

常笑空山草木繁，萧萧柏偃与松蟠。有来领略东风里，便觉鸥盟转不寒。
次韵·其一
作者：韩淲
朝代：宋

常笑空山草木繁，萧萧柏偃与松蟠。
有来领畧东风裏，便觉鸥盟转不寒。
次韵·其一
作者：韩淲
朝代：宋
体裁：七言绝句

指点苍茫句欲成，山中滋味水边情。须臾数点黄昏雨，更看弄云微月生。
次韵·其一
作者：韩淲
朝代：宋
体裁：七言绝句

菊花开处即重阳，常忆苏仙共酒觞。霜后撷香尤可玩，唤回佳致有篇章。
次韵·其一
作者：韩淲
朝代：宋
体裁：七言绝句

诗可寻时酒可呼，幽閒何事却关渠。更烦一枕邯郸梦，若辈营营未必如。
次韵·其一
作者：韩淲
朝代：宋
体裁：七言绝句

风竹雪花建檐瓴，只道愁霖耳畔鸣。破晓起来林影动，一山禽鸟已春声。
次韵·其三
作者：韩淲
朝代：宋
体裁：七言绝句

东望水心生海云，谁云孔氏是知津。其为名世元多少，到处非干欠士民。
次韵·其三
作者：韩淲
朝代：宋

北邙新旧只累累，何惜心怀不醉归。是处人家作寒食，海棠初发杏花飞。
次韵·其三
作者：韩淲
朝代：宋

北邙新旧只纍纍，何惜心怀不醉归。
是处人家作寒食，海棠初发杏花飞。
次韵·其三
作者：韩淲
朝代：宋

道爱堂深风满林，一由华发半欺簪。主人记取从容意，三客无他只苦吟。
次韵·其三
作者：韩淲
朝代：宋

道爱堂深风满林，一由华髮半欺簪。
主人记取从容意，三客无他只苦吟。
次韵·其三
作者：韩淲
朝代：宋
体裁：七言绝句

雨熟西畴万宝成，新凉歌吹见人情。田家老瓦盆应在，打谷归来酒兴生。
次韵·其三
作者：韩淲
朝代：宋
体裁：七言绝句

青山常对我轩窗，更有澄江作小堂。今日尘埃无自奈，且乘凉雨卧行床。
次韵·其二
作者：韩淲
朝代：宋
体裁：七言绝句

十日山头有雨云，小楼凉意满纱巾。清湖一带水常绿，空映往来行路人。
次韵·其二
作者：韩淲
朝代：宋
体裁：七言绝句

幽讨荒寻本不艰，强生支节在其间。请君认取朋从意，风雨何如做涩悭。
次韵·其二
作者：韩淲
朝代：宋

晴霭分明是画成，淡容轻态最关情。鸟声不尽蝉声起，花影才收竹影生。
次韵·其二
作者：韩淲
朝代：宋

晴霭分明是画成，淡容轻态最关情。
鸟声不尽蝉声起，花影纔收竹影生。
次韵·其二
作者：韩淲
朝代：宋

留诗炼字稳，读者无此识。
共看庭前桂，不改旧时碧。
洗盏取酒来，饮尽莫留滴。
醉后气易平，长哦对泉石。
次韵·其二
作者：韩淲
朝代：宋

留诗鍊字稳，读者无此识。共看庭前桂，不改旧时碧。洗盏取酒来，饮尽莫留滴。醉后气易平，长哦对泉石。
次韵·其二
作者：韩淲
朝代：宋
体裁：七言绝句

秋到黄花强自宽，琴堂犹得往来閒。世情原与诗情背，只许閒人老眼看。
次韵·其二
作者：韩淲
朝代：宋
体裁：七言绝句

纸窗平旦欲熹微，数挽颠之任短衣。只恐有诗无落句，雪车冰柱古来稀。
次韵·其二
作者：韩淲
朝代：宋
体裁：七言绝句

自是伊人得宝书，兴酣聊顾我閒躯。世间臭味初何似，玉雪胸怀咳唾珠。
次韵·其五
作者：韩淲
朝代：宋
体裁：七言绝句

太湖渺渺浸苏台，云白天青万里开。莫道吴中非乐土，南人多是北人来。
次韵·其五
作者：韩淲
朝代：宋

桂树团团翠簇成，凉天佳月九秋情。根濡宿雨枝头润，细蕊传芳分外生。
次韵·其五
作者：韩淲
朝代：宋

桂树团团翠簇成，凉天佳月九秋情。
根濡宿雨枝头润，细蘂传芳分外生。
次韵·其四
作者：韩淲
朝代：宋
体裁：七言绝句

小轩何物伴吾幽，老眼粗官畏得秋。片段白云吹作雨，又看新叶上牵牛。
次韵·其四
作者：韩淲
朝代：宋
体裁：七言绝句

破晓鸣钲催彩舫，近昏吹笛认旗亭。诗人也作联翩去，只此游人眼觉醒。
次韵·其四
作者：韩淲
朝代：宋

青入灵山玉削成，羣峰罗列有心情。
眼明忽卷孤城雨，风定白云浓淡生。
次韵·其四
作者：韩淲
朝代：宋

青入灵山玉削成，群峰罗列有心情。眼明忽卷孤城雨，风定白云浓淡生。
次韵上饶
作者：韩淲
朝代：宋

一抹红桥卧水云，雨收风叶尚沾巾。
开门觅句无余日，曲水流杯又浃旬。
春事匆匆容易老，人情往往总输真。
河阳县裏花千树，犹记溪南寂寞滨。
次韵上饶
作者：韩淲
朝代：宋

一抹红桥卧水云，雨收风叶尚沾巾。开门觅句无馀日，曲水流杯又浃旬。春事匆匆容易老，人情往往总输真。河阳县里花千树，犹记溪南寂寞滨。
次韵上饶
作者：韩淲
朝代：宋

有句閒中得，应知百虑休。麦天连涧冷，梅月夹山稠。唤起陶潜醉，能消庾信秋。朝端富鹓鹭，边琐少貔貅。官事人人衮，谁怜寂寞乡。卑高多贵贱，寒暑易炎凉。叹息弦歌美，殷勤篇翰长。閒民为兴起，交道得其详。
次韵上饶·其一
作者：韩淲
朝代：宋
体裁：五言律诗

有句閒中得，应知百虑休。麦天连涧冷，梅月夹山稠。唤起陶潜醉，能消庾信秋。朝端富鹓鹭，边琐少貔貅。
次韵上饶·其二
作者：韩淲
朝代：宋

官事人人衮，谁怜寂寞乡。卑高多贵贱，寒暑易炎凉。叹息弦歌美，殷勤篇翰长。閒民为兴起，交道得其详。
次韵上饶·其二
作者：韩淲
朝代：宋

官事人人衮，谁怜寂寞乡。
卑高多贵贱，寒暑易炎凉。
叹息絃歌美，殷勤篇翰长。
閒民为兴起，交道得其详。
次韵上饶见怀苍筤
作者：韩淲
朝代：宋
体裁：七言律诗

风流天上张公子，又得清樽聚一堂。眇眇高人怀栗里，悠悠佳梦付巫阳。休论明月黄花曲，共约春时曲水觞。小醉醒来我何有，荒亭秋竹漫苍筤。
次韵严丈併呈孟使君
作者：韩淲
朝代：宋

山城芳树深，明月啼杜宇。
客怀为摇荡，诗语亦覼缕。
朅来新安江，颇觉民物古。
故人作太守，善政尤可数。
尘榻为我下，更復多软语。
飘零曾几何，乃此一杯醑。
坐中严夫子，意气欲掀舞。
晤对心事閒，信矣良工苦。
次韵严丈并呈孟使君
作者：韩淲
朝代：宋

山城芳树深，明月啼杜宇。客怀为摇荡，诗语亦覼缕。朅来新安江，颇觉民物古。故人作太守，善政尤可数。尘榻为我下，更复多软语。飘零曾几何，乃此一杯醑。坐中严夫子，意气欲掀舞。晤对心事閒，信矣良工苦。
次韵二首
作者：韩淲
朝代：宋

从前常怪复然灰，入手清诗且剪裁。拟待高楼同问月，一关新禁莫能来。有怀佳伴每忻然，岁晚相看不待言。应笑老身山涧曲，年年炙背只晴暄。
次韵二首·其一
作者：韩淲
朝代：宋

从前常怪复然灰，入手清诗且剪裁。拟待高楼同问月，一关新禁莫能来。
次韵二首·其一
作者：韩淲
朝代：宋

从前常怪復然灰，入手清诗且剪裁。
拟待高楼同问月，一关新禁莫能来。
次韵二首·其二
作者：韩淲
朝代：宋
体裁：七言绝句

有怀佳伴每忻然，岁晚相看不待言。应笑老身山涧曲，年年炙背只晴暄。
次韵五叔梅花
作者：韩淲
朝代：宋

衡门终日掩荒苔，岁晚寒梅取次开。斜入倒窥霜雪后，嘉平腊近有春来。漠漠繁香为倚风，一枝藏白更舒红。稀疏固喜山容淡，零落惟愁涧影通。行歌时与发天和，模写工夫苦未多。忽到酒边聊贾勇，衰颜如许亦红酡。不须回梦入池塘，对雪逢花且醉香。纵御铅华那可拟，涂黄空说旧家妆。千里民熙岁熟时，使君应为把芳卮。浮香亭上诗成处，一片官梅意已知。花仙依约艳轻腮，幽爽何由染世埃。只道云阶连雾牖，岂知月观与风台。江头千树白茫茫，空谷佳人未洗妆。一曲霓裳舞初破，寿阳春色到宫嫱。细酌微吟苦未休，气酣名酒思方抽。一年心事梅花白，留落江南第几州。皂盖难忘近所稀，晚香初落少人知。讼庭既简无过酒，官路何嫌不到诗。孤静清新才半树，香凝兵卫独来时。十诗说尽花间句，未必黄昏浅月知。
次韵五叔梅花·其一
作者：韩淲
朝代：宋
体裁：七言绝句

衡门终日掩荒苔，岁晚寒梅取次开。斜入倒窥霜雪后，嘉平腊近有春来。
次韵五叔梅花·其一〇
作者：韩淲
朝代：宋

孤静清新纔半树，香凝兵卫独来时。
十诗说尽花间句，未必黄昏浅月知。
次韵五叔梅花·其七
作者：韩淲
朝代：宋

江头千树白茫茫，空谷佳人未洗妆。一曲霓裳舞初破，寿阳春色到宫嫱。
次韵五叔梅花·其七
作者：韩淲
朝代：宋

江头千树白茫茫，空谷佳人未洗粧。
一曲霓裳舞初破，寿阳春色到宫嫱。
次韵五叔梅花·其三
作者：韩淲
朝代：宋
体裁：七言绝句

行歌时与发天和，模写工夫苦未多。忽到酒边聊贾勇，衰颜如许亦红酡。
次韵五叔梅花·其九
作者：韩淲
朝代：宋
体裁：七言绝句

皂盖难忘近所稀，晚香初落少人知。讼庭既简无过酒，官路何嫌不到诗。
次韵五叔梅花·其二
作者：韩淲
朝代：宋

漠漠繁香为倚风，一枝藏白更舒红。
稀疎固喜山容淡，零落惟愁涧影通。
次韵五叔梅花·其二
作者：韩淲
朝代：宋

漠漠繁香为倚风，一枝藏白更舒红。稀疏固喜山容淡，零落惟愁涧影通。
次韵五叔梅花·其五
作者：韩淲
朝代：宋

千里民熙岁熟时，使君应为把芳卮。浮香亭上诗成处，一片官梅意已知。
次韵五叔梅花·其五
作者：韩淲
朝代：宋

千里民熙岁熟时，使君应为把芳巵。
浮香亭上诗成处，一片官梅意已知。
次韵五叔梅花·其八
作者：韩淲
朝代：宋
体裁：七言绝句

细酌微吟苦未休，气酣名酒思方抽。一年心事梅花白，留落江南第几州。
次韵五叔梅花·其六
作者：韩淲
朝代：宋

花仙依约艳轻腮，幽爽何由染世埃。只道云阶连雾牖，岂知月观与风台。
次韵五叔梅花·其六
作者：韩淲
朝代：宋

花僊依约艳轻腮，幽爽何由染世埃。
只道云阶连雾牖，岂知月观与风台。
次韵五叔梅花·其十
作者：韩淲
朝代：宋

孤静清新才半树，香凝兵卫独来时。十诗说尽花间句，未必黄昏浅月知。
次韵五叔梅花·其四
作者：韩淲
朝代：宋

不须回梦入池塘，对雪逢花且醉香。纵御铅华那可拟，涂黄空说旧家妆。
次韵五叔梅花·其四
作者：韩淲
朝代：宋

不须回梦入池塘，对雪逢花且醉香。
纵御铅华那可拟，涂黄空说旧家粧。
次韵亨中见寄
作者：韩淲
朝代：宋
体裁：七言律诗

团源深处有幽期，谁见壶林杜德机。曳履信知贫不病，采薇空论怨还非。前时解榻临风处，半夜呼杯踏月归。吟到菊花须再会，落霞孤鹜已秋飞。
次韵仲至
作者：韩淲
朝代：宋

怕向帝城寻子公，官余且自策閒功。
若论杜集黄陈事，我爱东平巩睡翁。
次韵仲至
作者：韩淲
朝代：宋

怕向帝城寻子公，官馀且自策閒功。若论杜集黄陈事，我爱东平巩睡翁。
次韵仲至
作者：韩淲
朝代：宋

能道意中事，诗来看复嗟。春风殊作恶，春雪固能佳。引玉下梅萼，输金上柳芽。睡翁山水县，隔竹定敲茶。
次韵仲至
作者：韩淲
朝代：宋

能道意中事，诗来看復嗟。
春风殊作恶，春雪固能佳。
引玉下梅萼，输金上柳芽。
睡翁山水县，隔竹定敲茶。
次韵仲至
作者：韩淲
朝代：宋

腊向残年去，春从元日回。急搔双鬓发，浑染几尘埃。诗话惊频改，杯停喜更催。椒盘随綵胜，金柳带琼梅。
次韵仲至
作者：韩淲
朝代：宋

腊向残年去，春从元日迴。
急搔双鬓髮，浑染几尘埃。
诗话惊频改，杯停喜更催。
椒盘随綵胜，金柳带琼梅。
次韵仲至腊梅水仙
作者：韩淲
朝代：宋
体裁：七言绝句

吾家同出郓州梁，冷落江南各一房。梅下水仙京洛种，吟成应话故园香。
次韵仲至至日相过
作者：韩淲
朝代：宋

微官谁复肯来过，名胜凋零已不多。忍为故人疏酒盏，漫将佳节付诗歌。闲情只道山林好，老态其如岁月何。静夜小楼相对久，盈编新语但摩挲。
次韵仲至至日相过
作者：韩淲
朝代：宋

微官谁復肯来过，名胜凋零已不多。
忍为故人疎酒盏，漫将佳节付诗歌。
闲情只道山林好，老态其如岁月何。
静夜小楼相对久，盈编新语但摩挲。
次韵仲至雪
作者：韩淲
朝代：宋

寒力嘘云积渐生，倚梅偎柳大多情。
望迷鳷鹊光先起，戏就狻猊势亦狞。
字字添酥惊怕晚，丝丝弄粉恶差明。
谪仙檐下人谁画，更着飞花舞落英。
次韵仲至雪
作者：韩淲
朝代：宋

寒力嘘云积渐生，倚梅偎柳大多情。望迷鳷鹊光先起，戏就狻猊势亦狞。字字添酥惊怕晚，丝丝弄粉恶差明。谪仙檐下人谁画，更著飞花舞落英。
次韵仲至雪句兼寄朴翁
作者：韩淲
朝代：宋
体裁：七言律诗

长安一片雪冬深，胜士骚人只苦吟。可是顿忘它日志，也非深惜此时心。细看北阙吴山下，暗想西湖葛岭阴。搜到诗家难到处，掉头应不管寒侵。
次韵伯皋
作者：韩淲
朝代：宋

易别难相聚，倾怀语未终。敝庐才郭外，高隐远乡中。天地常年在，溪山触处同。营营非我事，有句欲乘风。
次韵伯皋
作者：韩淲
朝代：宋

易别难相聚，倾怀语未终。
敝庐纔郭外，高隠远乡中。
天地常年在，溪山触处同。
营营非我事，有句欲乘风。
次韵伯皋
作者：韩淲
朝代：宋

流转风光恨不迟，伤风病酒只花知。海棠红外梨稍白，人倚栏干忆旧期。著意酬春得句迟，閒愁未必故人知。五更满院吹风雨，急起成章与子期。
次韵伯皋·其一
作者：韩淲
朝代：宋
体裁：七言绝句

流转风光恨不迟，伤风病酒只花知。海棠红外梨稍白，人倚栏干忆旧期。
次韵伯皋·其二
作者：韩淲
朝代：宋

着意酬春得句迟，閒愁未必故人知。
五更满院吹风雨，急起成章与子期。
次韵伯皋·其二
作者：韩淲
朝代：宋

著意酬春得句迟，閒愁未必故人知。五更满院吹风雨，急起成章与子期。
次韵伯皋真隐道院
作者：韩淲
朝代：宋

幽讨过真隐，同抱白云眠。夜呼醉道士，取琴咏琅然。松鸣檐外山，水落桥下渊。推窗挂星斗，清神浩无边。是中宜共如，此外凭谁传。孙登苏门啸，子猷剡溪船。古来贤达士，往往如春烟。浮名竟何益，毕世空林泉。纵观彼斗筲，畏涂竞争先。舆马能几时，鼎镬已在前。
次韵伯皋真隠道院
作者：韩淲
朝代：宋

幽讨过真隠，同抱白云眠。
夜呼醉道士，取琴咏琅然。
松鸣檐外山，水落桥下渊。
推窗挂星斗，清神浩无边。
是中宜共如，此外凭谁传。
孙登苏门啸，子猷剡溪船。
古来贤达士，往往如春烟。
浮名竟何益，毕世空林泉。
纵观彼斗筲，畏涂竞争先。
舆马能几时，鼎镬已在前。
次韵伯皋至日
作者：韩淲
朝代：宋

眼中林密更山深，昧昧从前直至今。
且与儿童夸好节，岂无交友话閒心。
繁霜似雪空疑画，尽日移时肯废吟。
欢喜有诗余半隠，遍游朝市却山林。
次韵伯皋至日
作者：韩淲
朝代：宋

眼中林密更山深，昧昧从前直至今。且与儿童誇好节，岂无交友话閒心。繁霜似雪空疑画，尽日移时肯废吟。欢喜有诗余半隐，遍游朝市却山林。
次韵伯皋见别
作者：韩淲
朝代：宋
体裁：七言律诗

半世交游独有君，春风桃李满溪濆。数杯别酒同舟去，一种离情两路分。从昔早衰陶靖节，只今多病沈休文。浮名绊此身何用，醉眼晴空霭霭云。
次韵余伯皋
作者：韩淲
朝代：宋

萧然一叶下庭空，便觉风凉入袖中。糊口可能盂饭白，放身那羡带鞓红。江湖水满悲游子，城阙秋生醉秃翁。且剥鸿头对杯酌，翻云覆雨久来同。与君莫放酒杯空，是事无过一笑中。衮衮细看谁眼白，休休赢得自颜红。世间爵服无归客，天下渔蓑有钓翁。饮罢不知今古异，酣然而睡且相同。
次韵余伯皋·其一
作者：韩淲
朝代：宋

萧然一叶下庭空，便觉风凉入袖中。糊口可能盂饭白，放身那羡带鞓红。江湖水满悲游子，城阙秋生醉秃翁。且剥鸿头对杯酌，翻云覆雨久来同。
次韵余伯皋·其一
作者：韩淲
朝代：宋

萧然一叶下庭空，便觉风凉入袖中。
餬口可能盂饭白，放身那羡带鞓红。
江湖水满悲游子，城阙秋生醉秃翁。
且剥鸿头对杯酌，翻云覆雨久来同。
次韵余伯皋·其二
作者：韩淲
朝代：宋

与君莫放酒杯空，是事无过一笑中。
衮衮细看谁眼白，休休赢得自颜红。
世间爵服无归客，天下渔簑有钓翁。
饮罢不知今古异，酣然而睡且相同。
次韵余伯皋·其二
作者：韩淲
朝代：宋

与君莫放酒杯空，是事无过一笑中。衮衮细看谁眼白，休休赢得自颜红。世间爵服无归客，天下渔蓑有钓翁。饮罢不知今古异，酣然而睡且相同。
次韵余季伦
作者：韩淲
朝代：宋
体裁：七言律诗

兴寄寥寥岂尚同，诗歌往往懒求工。从他汉魏曹刘上，尽尔齐梁沈谢中。百巧百穷无似我，一觞一咏有如公。今来古往能言者，多少焦琴爨下桐。
次韵信卿
作者：韩淲
朝代：宋

伊人学有源，疏汝导瀍涧。相羊辟雍水，他年定名宦。谈高如已仙，笔妙疑善幻。池龙驾车辇，天马脱鞍襻。平生诸公间，抵掌肯讥讪。顾我方卑飞，藩篱趁尺鴳。相逢山水县，不觉逼岁晏。时评道精粗，万折归一贯。更及羲文易，后世明忧患。行藏思鼎钟，舒卷付藜苋。飘零朋旧交，俛仰亲故盼。因知昔能贤，此趣亦俱惯。茫茫造化广，局局天壤间。溪山偶登临，古寺履危栈。老来身本閒，懒去情转慢。词场足金章，决科信须绾。霜天忍分手，恻怆涕空潸。夜坐把离杯，寒声度鸿雁。
次韵信卿
作者：韩淲
朝代：宋

伊人学有源，疏汝导瀍涧。
相羊辟雍水，他年定名宦。
谈高如已仙，笔妙疑善幻。
池龙驾车辇，天马脱鞍襻。
平生诸公间，抵掌肯讥讪。
顾我方卑飞，藩篱趁尺鷃。
相逢山水县，不觉逼岁晏。
时评道精粗，万折归一贯。
更及羲文易，后世明忧患。
行藏思鼎钟，舒卷付藜苋。
飘零朋旧交，俛仰亲故盼。
因知昔能贤，此趣亦俱惯。
茫茫造化广，局局天壤间。
溪山偶登临，古寺履危栈。
老来身本閒，懒去情转慢。
词场足金章，决科信须绾。
霜天忍分手，恻怆涕空潸。
夜坐把离杯，寒声度鸿鴈。
次韵元夕
作者：韩淲
朝代：宋

烟月收微霭，春归柳色深。落梅还满眼，啼鸟独惊心。醉熟醒何益，愁多梦亦侵。银花元夜句，犹记昔人吟。辇路元宵盛，楼台烟火深。异乡今日意，乐事去年心。溪阔斜阳下，林空细雨侵。扶舆且萧散，寻胜一閒吟。
次韵元夕·其一
作者：韩淲
朝代：宋
体裁：五言律诗

烟月收微霭，春归柳色深。落梅还满眼，啼鸟独惊心。醉熟醒何益，愁多梦亦侵。银花元夜句，犹记昔人吟。
次韵元夕·其二
作者：韩淲
朝代：宋
体裁：五言律诗

辇路元宵盛，楼台烟火深。异乡今日意，乐事去年心。溪阔斜阳下，林空细雨侵。扶舆且萧散，寻胜一閒吟。
次韵元要陪仓使张园
作者：韩淲
朝代：宋
体裁：七言律诗

春閒有客伴遨头，应喜园亭处处幽。晴日暖风花影外，清歌妙舞酒船浮。牢笼好景开诗胆，爱惜流光入醉眸。珍重苏门两君子，至今人物尚同游。
次韵刘召虎
作者：韩淲
朝代：宋

论交贵知己，相与可忘年。
久旱为霖日，余凉畏暑天。
浮沉非识治，用舍不因贤。
只有青山好，分明阿那边。
次韵刘召虎
作者：韩淲
朝代：宋

论交贵知己，相与可忘年。久旱为霖日，馀凉畏暑天。浮沉非识治，用舍不因贤。只有青山好，分明阿那边。
次韵刘解元
作者：韩淲
朝代：宋
体裁：七言绝句

天寒岁晚山黄落，只拟西湖可探梅。霜重雪深浑不管，一枝青浅为谁开。
次韵叔向
作者：韩淲
朝代：宋
体裁：五言律诗

君在南湖住，我同东郭游。陈蕃无下榻，王粲有登楼。吟苦诗陶写，酣沉酒拍浮。德辉天外凤，机静水边鸥。
次韵同访潘丈
作者：韩淲
朝代：宋
体裁：七言律诗

风流儒雅古难并，自昔从公意气倾。已觉好诗销永夜，正宜小阁快新晴。推琴置酒情何适，取帖披图论更精。当代如斯真可数，一潮烟棹我将行。
次韵吴推官
作者：韩淲
朝代：宋
体裁：五言律诗

楚雨黄梅熟，卑枝易积阴。山园三径少，涧水一沟深。萧飒寒犹起，低回老亦侵。寻诗为君和，绝唱有遗音。
次韵吴推官
作者：韩淲
朝代：宋

樟下临岐树色分，风沙吹日暗车尘。寻思何地无幽兴，不在山林只在人。投老宽閒寂寞滨，将身隐兮又何文。暂时相商相徵逐，留与江东日暮云。一片溪流一片山，世氛元自不相关。松溪直上山头洞，僧亦何能识我閒。因酒从容意已仙，白沙翠竹记同船。停杯更在斜阳外，此话他年尽可传。十日之间我欲回，仍于真隐一尊开。东游西泛多情致，应喜其间得句来。
次韵吴推官
作者：韩淲
朝代：宋

水南见灵山，但可着两眸。
孰知九州外，自有大九州。
放浪此身心，是事同浮沤。
乐哉我重九，风雨檐溜收。
次韵吴推官
作者：韩淲
朝代：宋

水南见灵山，但可著两眸。孰知九州外，自有大九州。放浪此身心，是事同浮沤。乐哉我重九，风雨檐溜收。
次韵吴推官·其一
作者：韩淲
朝代：宋
体裁：七言绝句

樟下临岐树色分，风沙吹日暗车尘。寻思何地无幽兴，不在山林只在人。
次韵吴推官·其三
作者：韩淲
朝代：宋
体裁：七言绝句

一片溪流一片山，世氛元自不相关。松溪直上山头洞，僧亦何能识我閒。
次韵吴推官·其二
作者：韩淲
朝代：宋

投老宽閒寂寞滨，将身隐兮又何文。暂时相商相徵逐，留与江东日暮云。
次韵吴推官·其二
作者：韩淲
朝代：宋

投老宽閒寂寞滨，将身隠兮又何文。
暂时相商相征逐，留与江东日暮云。
次韵吴推官·其五
作者：韩淲
朝代：宋

十日之间我欲回，仍于真隐一尊开。东游西泛多情致，应喜其间得句来。
次韵吴推官·其五
作者：韩淲
朝代：宋

十日之间我欲回，仍于真隠一尊开。
东游西泛多情致，应喜其间得句来。
次韵吴推官·其四
作者：韩淲
朝代：宋
体裁：七言绝句

因酒从容意已仙，白沙翠竹记同船。停杯更在斜阳外，此话他年尽可传。
次韵吴推官二首
作者：韩淲
朝代：宋

紫菊红萸仍酒美，万里秋云接天水。登高能赋我何堪，会逢其适聊尔耳。苍山小亭看弈棋，不有此客无此诗。古往今来吹破帽，河梁归路月明知。坡云今日我重九，自古骚人无此手。一从陶令归去来，谁有閒中能漉酒。篱边采采黄花歌，不盈襟袖还几多。满城风雨固应尔，欲制颓龄如老何。怪来清气侵毛发，忽得新篇有风骨。溪亭应记见南山，玉水波寒步微月。
次韵吴推官二首·其一
作者：韩淲
朝代：宋
体裁：古风

紫菊红萸仍酒美，万里秋云接天水。登高能赋我何堪，会逢其适聊尔耳。苍山小亭看弈棋，不有此客无此诗。古往今来吹破帽，河梁归路月明知。
次韵吴推官二首·其二
作者：韩淲
朝代：宋

坡云今日我重九，自古骚人无此手。一从陶令归去来，谁有閒中能漉酒。篱边采采黄花歌，不盈襟袖还几多。满城风雨固应尔，欲制颓龄如老何。怪来清气侵毛发，忽得新篇有风骨。溪亭应记见南山，玉水波寒步微月。
次韵吴推官二首·其二
作者：韩淲
朝代：宋

坡云今日我重九，自古骚人无此手。
一从陶令归去来，谁有閒中能漉酒。
篱边采采黄花歌，不盈襟袖还几多。
满城风雨固应尔，欲制颓龄如老何。
怪来清气侵毛髮，忽得新篇有风骨。
溪亭应记见南山，玉水波寒步微月。
次韵吴推官寒食
作者：韩淲
朝代：宋

今年风雨暗寒食，一夜垂垂直到明。原上子推将隐矣，从来此路少人行。万花初过绿园林，燕子人家巷陌深。饧粥故应随节序，不甘华发是春心。人间风物年年在，酒后心情事事休。珍重清新得吾意，剩拚憔悴为伊愁。
次韵吴推官寒食·其一
作者：韩淲
朝代：宋

今年风雨暗寒食，一夜垂垂直到明。原上子推将隐矣，从来此路少人行。
次韵吴推官寒食·其一
作者：韩淲
朝代：宋

今年风雨暗寒食，一夜垂垂直到明。
原上子推将隠矣，从来此路少人行。
次韵吴推官寒食·其三
作者：韩淲
朝代：宋
体裁：七言绝句

人间风物年年在，酒后心情事事休。珍重清新得吾意，剩拚憔悴为伊愁。
次韵吴推官寒食·其二
作者：韩淲
朝代：宋

万花初过绿园林，燕子人家巷陌深。饧粥故应随节序，不甘华发是春心。
次韵吴推官寒食·其二
作者：韩淲
朝代：宋

万花初过绿园林，燕子人家巷陌深。
饧粥故应随节序，不甘华髮是春心。
次韵吴推官独游南岩寺
作者：韩淲
朝代：宋

独游有妙理，拓落空自知。丘壑始晴日，涧溪轻暑时。胡床看题字，佛屋思咏诗。宜非车马喧，得以同襟期。丛深集幽鸟，荒翳无来人。崖上滴乳泉，崖外栖缁尘。在此本如旧，相彼徒争新。应当学金仙，永断贪痴嗔。
次韵吴推官独游南岩寺·其一
作者：韩淲
朝代：宋
体裁：古风

独游有妙理，拓落空自知。丘壑始晴日，涧溪轻暑时。胡床看题字，佛屋思咏诗。宜非车马喧，得以同襟期。
次韵吴推官独游南岩寺·其二
作者：韩淲
朝代：宋
体裁：古风

丛深集幽鸟，荒翳无来人。崖上滴乳泉，崖外栖缁尘。在此本如旧，相彼徒争新。应当学金仙，永断贪痴嗔。
次韵周五哥
作者：韩淲
朝代：宋

莫道春犹远，连阴初未曦。振衣行复阻，岸帻坐成痴。芳事诚须酒，交情岂为诗。清明翻手是，常记旧相随。
次韵周五哥
作者：韩淲
朝代：宋

莫道春犹远，连阴初未曦。
振衣行復阻，岸帻坐成痴。
芳事诚须酒，交情岂为诗。
清明翻手是，常记旧相随。
次韵周倅送郡酝
作者：韩淲
朝代：宋

闻道菖蒲节，龙舟一一修。雨凉虽少憩，郡圃不妨游。坐有严陵守，新持使节长。真成三学士，意象好持觞。
次韵周倅送郡酝·其一
作者：韩淲
朝代：宋

闻道菖蒲节，龙舟一一修。雨凉虽少憩，郡圃不妨游。
次韵周倅送郡酝且闻郡燕有佳客
作者：韩淲
朝代：宋

谁将双柱兵厨酒，留与閒民尚有馀。珍重平分风月手，又将新句擘笺书。
次韵周倅送郡醖·其一
作者：韩淲
朝代：宋

闻道菖蒲节，龙舟一一修。
雨凉虽少憇，郡圃不妨游。
次韵周倅送郡醖·其二
作者：韩淲
朝代：宋
体裁：五言绝句

坐有严陵守，新持使节长。真成三学士，意象好持觞。
次韵周倅送郡醖且闻郡燕有佳客
作者：韩淲
朝代：宋

谁将双柱兵厨酒，留与閒民尚有余。
珍重平分风月手，又将新句擘笺书。
次韵周景瑜
作者：韩淲
朝代：宋

日日鉏园凈扫门，待寻幽草艺芳荪。
秋花又满庭前树，浊酒閒开座上尊。
新事任从千百变，旧交纔得两三番。
凄凉北客溪南住，有句长吟莫厌繁。
次韵周景瑜
作者：韩淲
朝代：宋

日日锄园净扫门，待寻幽草艺芳荪。秋花又满庭前树，浊酒閒开座上尊。新事任从千百变，旧交才得两三番。凄凉北客溪南住，有句长吟莫厌繁。
次韵周次公
作者：韩淲
朝代：宋
体裁：七言绝句

老怀风雪往来时，山与溪皆合赋诗。又是梅花苦无绪，喜闻七字满篇奇。
次韵周次公
作者：韩淲
朝代：宋

高隐春山意颇浓，眼明四海有无中。凭谁唤取为时用，横带东华醉软红。自觉颓然已白头，尘尘何地不周流。从渠胶扰蜗牛角，连雨清寒正麦秋。
次韵周次公·其一
作者：韩淲
朝代：宋

高隐春山意颇浓，眼明四海有无中。凭谁唤取为时用，横带东华醉软红。
次韵周次公·其一
作者：韩淲
朝代：宋

高隠春山意颇浓，眼明四海有无中。
凭谁唤取为时用，横带东华醉软红。
次韵周次公·其二
作者：韩淲
朝代：宋
体裁：七言绝句

自觉颓然已白头，尘尘何地不周流。从渠胶扰蜗牛角，连雨清寒正麦秋。
次韵周次公五日
作者：韩淲
朝代：宋
体裁：七言绝句

溪头拍浪鼓喧天，惊动山翁一觉眠。且喜和番征战息，儿郎赢得斗龙船。
次韵喻学士
作者：韩淲
朝代：宋

世味日以陋，莫能商古今。伐异或党同，嘈杂非正音。我生逢百罹，倍觉空苦心。堂堂玉泉家，源委非蹄涔。君尤挺特操，气宇清且深。相逢清河桥，万感成清斟。发挥所兴寄，倾倒所译寻。谁谓南渡久，而闻正始吟。黄华明露高，风回雨垂阴。白发生已多，只合同投簪。
次韵喻学士
作者：韩淲
朝代：宋

世味日以陋，莫能商古今。
伐异或党同，嘈杂非正音。
我生逢百罹，倍觉空苦心。
堂堂玉泉家，源委非蹄涔。
君尤挺特操，气宇清且深。
相逢清河桥，万感成清斟。
发挥所兴寄，倾倒所译寻。
谁谓南渡久，而闻正始吟。
黄华明露高，风迴雨垂阴。
白髮生已多，只合同投簪。
次韵子任
作者：韩淲
朝代：宋

城郭秋风晚，人来自远山。
荒荒行硌确，浅浅渡潺湲。
虎尾休论履，龙鳞且愿攀。
过从因煮餠，惜取片时閒。
次韵子任
作者：韩淲
朝代：宋

城郭秋风晚，人来自远山。荒荒行硌确，浅浅渡潺湲。虎尾休论履，龙鳞且愿攀。过从因煮饼，惜取片时閒。
次韵子似同过九峰因游中团
作者：韩淲
朝代：宋
体裁：七言律诗

君游城市却山林，与我秋晴一日行。来坐村庵天欲暮，归从野寺月还明。时寻小榼倾残酒，更觅寒花嗅落英。此意相从信无几，绝怜风度各诗成。
次韵子似梅花
作者：韩淲
朝代：宋

梅开诗就适相逢，一样精神别样容。只恐芬芳花易谢，诗人情性却无穷。诗与梅花不易逢，凭谁能赋水边容。涧声清浅流香去，笔力应须子细穷。雪里何如月下逢，一般景色一般容。分明天地之尤物，便只枝梢画莫穷。时时觅句与香逢，看见春风上玉容。兴熟归来眠纸帐，梦魂何处有诗穷。
次韵子似梅花·其一
作者：韩淲
朝代：宋
体裁：七言绝句

梅开诗就适相逢，一样精神别样容。只恐芬芳花易谢，诗人情性却无穷。
次韵子似梅花·其三
作者：韩淲
朝代：宋

雪裏何如月下逢，一般景色一般容。
分明天地之尤物，便只枝梢画莫穷。
次韵子似梅花·其三
作者：韩淲
朝代：宋

雪里何如月下逢，一般景色一般容。分明天地之尤物，便只枝梢画莫穷。
次韵子似梅花·其二
作者：韩淲
朝代：宋
体裁：七言绝句

诗与梅花不易逢，凭谁能赋水边容。涧声清浅流香去，笔力应须子细穷。
次韵子似梅花·其四
作者：韩淲
朝代：宋
体裁：七言绝句

时时觅句与香逢，看见春风上玉容。兴熟归来眠纸帐，梦魂何处有诗穷。
次韵子功赠王玉山
作者：韩淲
朝代：宋

要知爵服人人别，不信弦歌个个同。指点苕溪归棹远，西风吹梦藕花中。翻云覆雨功名事，到底谁称一世雄。邂逅酒杯还小醉，强酬诗句苦难工。
次韵子功赠王玉山·其一
作者：韩淲
朝代：宋

要知爵服人人别，不信弦歌个个同。指点苕溪归棹远，西风吹梦藕花中。
次韵子功赠王玉山·其一
作者：韩淲
朝代：宋

要知爵服人人别，不信弦歌箇箇同。
指点苕溪归棹远，西风吹梦藕花中。
次韵子功赠王玉山·其二
作者：韩淲
朝代：宋
体裁：七言绝句

翻云覆雨功名事，到底谁称一世雄。邂逅酒杯还小醉，强酬诗句苦难工。
次韵子颜
作者：韩淲
朝代：宋

乐道匪时趋，山间得自如。老来情味别，冬日且闲居。冬日且闲居，谁停五马车。从容见真意，锄尽世骄虚。锄尽世骄虚，宜乎爱隐庐。高风照千古，此道卷还舒。
次韵子颜·其一
作者：韩淲
朝代：宋
体裁：五言绝句

乐道匪时趋，山间得自如。老来情味别，冬日且闲居。
次韵子颜·其三
作者：韩淲
朝代：宋

鉏尽世骄虚，宜乎爱隠庐。
高风照千古，此道卷还舒。
次韵子颜·其三
作者：韩淲
朝代：宋

锄尽世骄虚，宜乎爱隐庐。高风照千古，此道卷还舒。
次韵子颜·其二
作者：韩淲
朝代：宋

冬日且闲居，谁停五马车。
从容见真意，鉏尽世骄虚。
次韵子颜·其二
作者：韩淲
朝代：宋

冬日且闲居，谁停五马车。从容见真意，锄尽世骄虚。
次韵孙叔晦
作者：韩淲
朝代：宋

春阴漠漠晚来寒，欲写相思一字难。古锦诗囊无我佩，暗尘弦索尚谁弹。閒乘野逸神尤旺，静少牢愁梦亦安。好爵浮名能有几，人间翻覆自悲欢。
次韵孙叔晦
作者：韩淲
朝代：宋

春阴漠漠晚来寒，欲写相思一字难。
古锦诗囊无我佩，暗尘絃索尚谁弹。
閒乘野逸神尤旺，静少牢愁梦亦安。
好爵浮名能有几，人间翻覆自悲欢。
次韵孙耿诗三绝併寄谢·其三
作者：韩淲
朝代：宋

鸡笼隠隠富春山，犹有孙郎作许閒。
失喜流传和三绝，暗中摸索得窥斑。
次韵孙耿诗三绝併寄谢·其二
作者：韩淲
朝代：宋

江浙都来得几程，风潮声裏是樟亭。
春膏又动一犂雨，华髮相看眼自青。
次韵孙耿诗三绝并寄谢
作者：韩淲
朝代：宋

钱塘都会正明春，和气祥风动八垠。当殿牙牌报班到，玉阶方寸引贤人。江浙都来得几程，风潮声里是樟亭。春膏又动一犁雨，华发相看眼自青。鸡笼隐隐富春山，犹有孙郎作许閒。失喜流传和三绝，暗中摸索得窥斑。
次韵孙耿诗三绝并寄谢·其一
作者：韩淲
朝代：宋
体裁：七言绝句

钱塘都会正明春，和气祥风动八垠。当殿牙牌报班到，玉阶方寸引贤人。
次韵孙耿诗三绝并寄谢·其三
作者：韩淲
朝代：宋

鸡笼隐隐富春山，犹有孙郎作许閒。失喜流传和三绝，暗中摸索得窥斑。
次韵孙耿诗三绝并寄谢·其二
作者：韩淲
朝代：宋

江浙都来得几程，风潮声里是樟亭。春膏又动一犁雨，华发相看眼自青。
次韵宋倅
作者：韩淲
朝代：宋

见说空堂舍盖公，秋深得雨庆时丰。唤回旧观十年外，聚集清流一座中。台映玉峰归独鹤，城依冰水下孤鸿。只消满把篱边菊，宾主风流意已通。海内交游不数公，又吟名胜句何丰。锦囊忽到溪山下，绣段争看涧谷中。落拓自惊随野马，凄凉何止听宾鸿。高斋容我陪珠履，不信穷途有路通。
次韵宋倅·其一
作者：韩淲
朝代：宋
体裁：七言律诗

见说空堂舍盖公，秋深得雨庆时丰。唤回旧观十年外，聚集清流一座中。台映玉峰归独鹤，城依冰水下孤鸿。只消满把篱边菊，宾主风流意已通。
次韵宋倅·其二
作者：韩淲
朝代：宋
体裁：七言律诗

海内交游不数公，又吟名胜句何丰。锦囊忽到溪山下，绣段争看涧谷中。落拓自惊随野马，凄凉何止听宾鸿。高斋容我陪珠履，不信穷途有路通。
次韵宋倅所和
作者：韩淲
朝代：宋

经年来往诵公诗，眼底虚名莫问迟。既见梅开且哦句，岁寒风度与心期。清愁花恼苦无觞，涧谷空吟野树芳。不分水流烟湿处，腊前年后扑人香。雨收风外起晴丝，满地飘零积雪时。知道传呼有旌旆，行春无处著清诗。
次韵宋倅所和·其一
作者：韩淲
朝代：宋
体裁：七言绝句

经年来往诵公诗，眼底虚名莫问迟。既见梅开且哦句，岁寒风度与心期。
次韵宋倅所和·其三
作者：韩淲
朝代：宋

雨收风外起晴丝，满地飘零积雪时。
知道传呼有旌旆，行春无处着清诗。
次韵宋倅所和·其三
作者：韩淲
朝代：宋

雨收风外起晴丝，满地飘零积雪时。知道传呼有旌旆，行春无处著清诗。
次韵宋倅所和·其二
作者：韩淲
朝代：宋
体裁：七言绝句

清愁花恼苦无觞，涧谷空吟野树芳。不分水流烟湿处，腊前年后扑人香。
次韵山水便面绍之所作
作者：韩淲
朝代：宋

春风绿徧林间木，想见晴岚扑閒屋。
山人琴剑未归来，知谁把我残书读。
次韵山水便面绍之所作
作者：韩淲
朝代：宋

春风绿遍林间木，想见晴岚扑閒屋。山人琴剑未归来，知谁把我残书读。
次韵巩仲至
作者：韩淲
朝代：宋
体裁：七言律诗

青青客舍付离骚，岁月峥嵘又一朝。不奈驱驰堕烟海，少迟盘礴对风潮。弹冠自笑平生拙，落笔谁容万景骄。秋入壮怀探禹穴，吴天回首越山遥。
次韵巩仲至登楼见怀
作者：韩淲
朝代：宋

东望悠悠我所思，老当益壮尚知期。
极知后会相思日，应话前因欲别时。
往事是谁人去住，浮荣徒自位高卑。
仲宣楼上春风裏，只好疎帘看弈棋。
次韵巩仲至登楼见怀
作者：韩淲
朝代：宋

东望悠悠我所思，老当益壮尚知期。极知后会相思日，应话前因欲别时。往事是谁人去住，浮荣徒自位高卑。仲宣楼上春风里，只好疏帘看弈棋。
次韵巩帑辖
作者：韩淲
朝代：宋

省事遥知多杜门，拥炉寻睡定温温。年来尚喜常同赋，日近还当不复言。略去便回须管学，可行时止是丘园。雪寒江浅潮头小，舟到泉溪春已暄。
次韵巩帑辖
作者：韩淲
朝代：宋

省事遥知多杜门，拥炉寻睡定温温。
年来尚喜常同赋，日近还当不復言。
畧去便回须管学，可行时止是丘园。
雪寒江浅潮头小，舟到泉溪春已暄。
次韵希之
作者：韩淲
朝代：宋

山远飞晴霭，春江景有余。
推窗风浩荡，凭几日徐舒。
何计用休沐，忘怀得燕居。
从容话千载，随饭只盘蔬。
次韵希之
作者：韩淲
朝代：宋

山远飞晴霭，春江景有馀。推窗风浩荡，凭几日徐舒。何计用休沐，忘怀得燕居。从容话千载，随饭只盘蔬。
次韵希之
作者：韩淲
朝代：宋

沧溟吐吞江水地，风尘万里一危亭。
自怜雪裏心眼在，凭轩尽日空诗成。
波流不鸣云不断，冷气暗逼黄荧荧。
销凝还如未开凿，浑沌无际天难名。
相从共饮岂易适，太息岁晚初何营。
尺梭已觉鱼尾健，数字更喜鸿翼轻。
吾侪天穷且天放，酒肆人间谁长卿。
次韵希之
作者：韩淲
朝代：宋

沧溟吐吞江水地，风尘万里一危亭。自怜雪里心眼在，凭轩尽日空诗成。波流不鸣云不断，冷气暗逼黄荧荧。销凝还如未开凿，浑沌无际天难名。相从共饮岂易适，太息岁晚初何营。尺梭已觉鱼尾健，数字更喜鸿翼轻。吾侪天穷且天放，酒肆人间谁长卿。
次韵建倅德久林秘书寄贡余
作者：韩淲
朝代：宋

铁狮峰前凤山阳，泉甘土肥灵草香。
丁蔡好事作土贡，到今题裹归朝纲。
密云寿圭脱宝胯，锁钥银白罗帕黄。
春风玉食睿思殿，岁岁属望天一方。
恩沾臣邻讲读处，赐啜更觉昭回光。
龙凤大团小团耳，且如头茶安得尝。
余珍踵例及守漕，属幙亦得酬官忙。
平分风月石渠老，分饷乃欲颠倒搜我肠。
次韵建倅德久林秘书寄贡馀
作者：韩淲
朝代：宋

铁狮峰前凤山阳，泉甘土肥灵草香。丁蔡好事作土贡，到今题裹归朝纲。密云寿圭脱宝胯，锁钥银白罗帕黄。春风玉食睿思殿，岁岁属望天一方。恩沾臣邻讲读处，赐啜更觉昭回光。龙凤大团小团耳，且如头茶安得尝。馀珍踵例及守漕，属幕亦得酬官忙。平分风月石渠老，分饷乃欲颠倒搜我肠。
次韵张令郊行
作者：韩淲
朝代：宋

连朝晴日破层阴，下泽翩翩兴愈深。水际风翻沽酒旆，静看飞鸟过平林。不须万里羡侯封，且把千诗一抚松。野步何人知此意，仙家寒露湿芙蓉。寻诗得酒坐閒亭，秋到骚人独用情。犹有黄花看著眼，悠然风味忆渊明。鬓丝禅榻纸窗西，柏子烟中落景迟。莫问少年涂抹事，病馀那复解题诗。薄寒侵晓露华明，不信人间有许清。行遍西郊草堂外，老怀浑不负秋晴。
次韵张令郊行·其一
作者：韩淲
朝代：宋
体裁：七言绝句

连朝晴日破层阴，下泽翩翩兴愈深。水际风翻沽酒旆，静看飞鸟过平林。
次韵张令郊行·其三
作者：韩淲
朝代：宋

寻诗得酒坐閒亭，秋到骚人独用情。
犹有黄花看着眼，悠然风味忆渊明。
次韵张令郊行·其三
作者：韩淲
朝代：宋

寻诗得酒坐閒亭，秋到骚人独用情。犹有黄花看著眼，悠然风味忆渊明。
次韵张令郊行·其二
作者：韩淲
朝代：宋
体裁：七言绝句

不须万里羡侯封，且把千诗一抚松。野步何人知此意，仙家寒露湿芙蓉。
次韵张令郊行·其五
作者：韩淲
朝代：宋
体裁：七言绝句

薄寒侵晓露华明，不信人间有许清。行遍西郊草堂外，老怀浑不负秋晴。
次韵张令郊行·其四
作者：韩淲
朝代：宋

鬓丝禅榻纸窗西，柏子烟中落景迟。
莫问少年涂抹事，病余那復解题诗。
次韵张令郊行·其四
作者：韩淲
朝代：宋

鬓丝禅榻纸窗西，柏子烟中落景迟。莫问少年涂抹事，病馀那复解题诗。
次韵彦章三首
作者：韩淲
朝代：宋

三篇怀友赋新诗，浑是经书有德辞。须信胸中本泾渭，交游不为俗推移。展转寻思读此诗，情文俱尽见于辞。为公行坐沈吟久，不觉床间日影移。恨无佳句答情诗，搔首如何措一辞。知道春风动归思，篮舆山路想频移。
次韵彦章三首·其一
作者：韩淲
朝代：宋
体裁：七言绝句

三篇怀友赋新诗，浑是经书有德辞。须信胸中本泾渭，交游不为俗推移。
次韵彦章三首·其三
作者：韩淲
朝代：宋
体裁：七言绝句

恨无佳句答情诗，搔首如何措一辞。知道春风动归思，篮舆山路想频移。
次韵彦章三首·其二
作者：韩淲
朝代：宋
体裁：七言绝句

展转寻思读此诗，情文俱尽见于辞。为公行坐沈吟久，不觉床间日影移。
次韵徐子颜丈
作者：韩淲
朝代：宋

老觉年光秋更好，人间从昔易纷纭。漫将诗酒供閒客，常喜山林对隐君。话到忘言清似水，思之何事懒于云。相逢得醉茱萸盏，一段高风信不群。
次韵徐子颜丈
作者：韩淲
朝代：宋

老觉年光秋更好，人间从昔易纷纭。
漫将诗酒供閒客，常喜山林对隠君。
话到忘言清似水，思之何事懒于云。
相逢得醉茱萸盏，一段高风信不羣。
次韵徐斯远晓梁看日出
作者：韩淲
朝代：宋

晓山乱眼青如湿，夜气犹存烟四羃。
不知炎热着何许，但起阴风催日出。
含晖倒影殊苍凉，翻手尘埃復俱失。
高丘望女歌正长，展转歌之肯仓卒。
次韵徐斯远晓梁看日出
作者：韩淲
朝代：宋

晓山乱眼青如湿，夜气犹存烟四羃。不知炎热著何许，但起阴风催日出。含晖倒影殊苍凉，翻手尘埃复俱失。高丘望女歌正长，展转歌之肯仓卒。
次韵德久
作者：韩淲
朝代：宋

澄净清秋夜，诗成两眼明。佳人千古意，浊酒一杯情。湖水鱼龙舞，天风鸿雁鸣。菊花九日近，便合上峥嵘。
次韵德久
作者：韩淲
朝代：宋

澄净清秋夜，诗成两眼明。
佳人千古意，浊酒一杯情。
湖水鱼龙舞，天风鸿鴈鸣。
菊花九日近，便合上峥嵘。
次韵德久丈
作者：韩淲
朝代：宋

经旬无客至，今日得公来。园柳绿已密，渚莲红始开。谈谐意方接，萧散诗自生。写成澹泊句，洗尽淫哇声。云驱风浩浩，日永雨垂垂。狡兔笑三窟，鹪鹩思一枝。
次韵德久丈·其一
作者：韩淲
朝代：宋
体裁：五言绝句

经旬无客至，今日得公来。园柳绿已密，渚莲红始开。
次韵德久丈·其三
作者：韩淲
朝代：宋
体裁：五言绝句

云驱风浩浩，日永雨垂垂。狡兔笑三窟，鹪鹩思一枝。
次韵德久丈·其二
作者：韩淲
朝代：宋
体裁：五言绝句

谈谐意方接，萧散诗自生。写成澹泊句，洗尽淫哇声。
次韵德久怀玉山诗友
作者：韩淲
朝代：宋

浙东山水几多山，公在家山定自闲。白发肯抛诗卷外，清愁须著酒杯间。岂无兴寄穷登览，犹有心情记往还。此道今人弃如土，翻疑逸驾未容扳。
次韵德久怀玉山诗友
作者：韩淲
朝代：宋

浙东山水几多山，公在家山定自闲。
白髮肯抛诗卷外，清愁须着酒杯间。
岂无兴寄穷登览，犹有心情记往还。
此道今人弃如土，翻疑逸驾未容扳。
次韵德修
作者：韩淲
朝代：宋

已接湖头笑语香，雨余又得句生凉。
分明天意如人意，占尽山光与水光。
朝市虚嚣还隔远，轩亭闲雅信深长。
输君少袖弦歌手，此乐吾侪亦未央。
次韵德脩
作者：韩淲
朝代：宋

已接湖头笑语香，雨馀又得句生凉。分明天意如人意，占尽山光与水光。朝市虚嚣还隔远，轩亭闲雅信深长。输君少袖弦歌手，此乐吾侪亦未央。
次韵成季
作者：韩淲
朝代：宋

凉天有佳月，何须问盈亏。彼美黄金花，亦自满东篱。我归南山秋，从此当乐之。开园整旧蹊，世事真若遗。迤逦得闲趣，款曲知情怡。鸥鹭或时下，可使机心疑。向来宦江海，自缚曾谁鞿。客来相劳苦，一觞聊共持。休去便当已，宜佩渊明诗。挈杖过前麓，凉风动吾巾。指点昔所玩，示我同心人。徘徊路将夕，犹能望城闉。平沙映回岸，黄叶迷青蘋。石径亦可上，老眼俱为新。危亭望更远，左右还多筠。不觉夜气合，沾洒雨脚匀。兴尽篝火归，隐约溪粼粼。是中著佳士，与俗隔几尘。
次韵成季
作者：韩淲
朝代：宋

夜如荒远吠何频，不觉京华旅食贫。试拥残书对灯火，门前应有往来人。短桥平水树清深，树外云生漠漠阴。衣带冠緌半尘土，少凭书几到诗情。
次韵成季
作者：韩淲
朝代：宋

短短长长柳，红红白白梅。溪浮何处棹，山对别时杯。春事还应尔，人情有是哉。却因嘉树底，浑见好花开。畎亩秋来雨，村村不厌多。暑应无热恼，凉可起沉疴。花动门中桂，叶浮池上荷。南豅诗到手，想像与同哦。
次韵成季·其一
作者：韩淲
朝代：宋
体裁：古风

凉天有佳月，何须问盈亏。彼美黄金花，亦自满东篱。我归南山秋，从此当乐之。开园整旧蹊，世事真若遗。迤逦得闲趣，款曲知情怡。鸥鹭或时下，可使机心疑。向来宦江海，自缚曾谁鞿。客来相劳苦，一觞聊共持。休去便当已，宜佩渊明诗。
次韵成季·其一
作者：韩淲
朝代：宋
体裁：七言绝句

夜如荒远吠何频，不觉京华旅食贫。试拥残书对灯火，门前应有往来人。
次韵成季·其一
作者：韩淲
朝代：宋
体裁：五言律诗

短短长长柳，红红白白梅。溪浮何处棹，山对别时杯。春事还应尔，人情有是哉。却因嘉树底，浑见好花开。
次韵成季·其二
作者：韩淲
朝代：宋

挈杖过前麓，凉风动吾巾。指点昔所玩，示我同心人。徘徊路将夕，犹能望城闉。平沙映回岸，黄叶迷青蘋。石径亦可上，老眼俱为新。危亭望更远，左右还多筠。不觉夜气合，沾洒雨脚匀。兴尽篝火归，隐约溪粼粼。是中著佳士，与俗隔几尘。
次韵成季·其二
作者：韩淲
朝代：宋

挈杖过前麓，凉风动吾巾。
指点昔所翫，示我同心人。
徘徊路将夕，犹能望城闉。
平沙映迴岸，黄叶迷青苹。
石径亦可上，老眼俱为新。
危亭望更远，左右还多筠。
不觉夜气合，沾洒雨脚匀。
兴尽篝火归，隠约溪粼粼。
是中着佳士，与俗隔几尘。
次韵成季·其二
作者：韩淲
朝代：宋
体裁：五言律诗

畎亩秋来雨，村村不厌多。暑应无热恼，凉可起沉疴。花动门中桂，叶浮池上荷。南豅诗到手，想像与同哦。
次韵成季·其二
作者：韩淲
朝代：宋
体裁：七言绝句

短桥平水树清深，树外云生漠漠阴。衣带冠緌半尘土，少凭书几到诗情。
次韵成季病中见寄
作者：韩淲
朝代：宋
体裁：五言律诗

閒意忽不惬，秋声隔市门。千林空白昼，一叶下黄昏。归马正修睦，捕蝗俄讨论。愿丰穰虑歉，相望数家村。
次韵成季道中
作者：韩淲
朝代：宋

苍然山抱溪，游子意何主。雪残崖下日，风落泉上雨。严陵固莫及，玄英亦堪数。岚静白云深，扁舟过汀渚。乘流下东吴，耳目眩滩水。篷攲舟荡兀，柁正缆迤逦。晓离林薄傍，晚著沙石里。缩头鹅雁眠，时时忽惊起。
次韵成季道中
作者：韩淲
朝代：宋
体裁：七言绝句

远如无际近纷然，一棹吴波入楚天。水面如尘开又合，晚来寒日见山烟。
次韵成季道中·其一
作者：韩淲
朝代：宋
体裁：古风

苍然山抱溪，游子意何主。雪残崖下日，风落泉上雨。严陵固莫及，玄英亦堪数。岚静白云深，扁舟过汀渚。
次韵成季道中·其二
作者：韩淲
朝代：宋

乘流下东吴，耳目眩滩水。篷攲舟荡兀，柁正缆迤逦。晓离林薄傍，晚著沙石里。缩头鹅雁眠，时时忽惊起。
次韵成季道中·其二
作者：韩淲
朝代：宋

乘流下东吴，耳目眩滩水。
篷欹舟荡兀，柁正缆迤逦。
晓离林薄傍，晚着沙石裏。
缩头鹅鴈眠，时时忽惊起。
次韵所东因有感答之
作者：韩淲
朝代：宋
体裁：五言律诗

筹边须善策，是古肯非今。名士自江左，丈人谁汉阴。敝庐清昼永，幽磴白云深。可在唱酬句，岂多陶写心。
次韵抱朴君同紫芝见过
作者：韩淲
朝代：宋

春来得新语，胜食斋房芝。舌本久已强，便觉此意随。三咽元和津，髣髴疑管窥。是事夫如何，今古诚一时。起搔种种发，抖擞酬酢之。楼西万山横，其中真吾诗。试断取一二，惨惨天四垂。谁云泌之水，而可以乐饥。但愿且吃饭，底用谈所知。彼哉长物尔，徒败人佳思。
次韵抱朴君同紫芝见过
作者：韩淲
朝代：宋

春来得新语，胜食斋房芝。
舌本久已强，便觉此意随。
三嚥元和津，髣髴疑管窥。
是事夫如何，今古诚一时。
起搔种种髮，抖擞酬酢之。
楼西万山横，其中真吾诗。
试断取一二，惨惨天四垂。
谁云泌之水，而可以乐饥。
但愿且吃饭，底用谈所知。
彼哉长物尔，徒败人佳思。
次韵抱朴君问病求閒
作者：韩淲
朝代：宋
体裁：七言律诗

清都谁不愿居官，且是西湖最好山。此地固难常养病，他乡只可便求閒。苦无筋力追王贡，那有心机衒孔颜。秋入两峰明碧落，几多鹓鹭簇天关。
次韵推官东楼见怀
作者：韩淲
朝代：宋
体裁：七言律诗

谁把新诗满纸来，登临于我谓何哉。地偏亦有閒情在，人老宁无笑口开。溪山兴寄留诗眼，宾主风流落酒杯。昨夜秋声已摇荡，月明中夜只徘徊。
次韵教授喜雪
作者：韩淲
朝代：宋

腊前郊后丰年瑞，和气祥风帝所祈。吹作六花殊未已，酿成三白更何思。列城黎庶穷无告，幽谷畸人饱可期。眼底玉溪真乐土，坐销愁叹合吟诗。在昔君家信不痴，剡中高兴尚何之。一时雪月宁须我，万古溪山更属谁。欢动梁园虽共乐，困安袁巷本相宜。冲寒应见前村笑，冷蕊疏梅又几枝。
次韵教授喜雪·其一
作者：韩淲
朝代：宋
体裁：七言律诗

腊前郊后丰年瑞，和气祥风帝所祈。吹作六花殊未已，酿成三白更何思。列城黎庶穷无告，幽谷畸人饱可期。眼底玉溪真乐土，坐销愁叹合吟诗。
次韵教授喜雪·其二
作者：韩淲
朝代：宋

在昔君家信不痴，剡中高兴尚何之。一时雪月宁须我，万古溪山更属谁。欢动梁园虽共乐，困安袁巷本相宜。冲寒应见前村笑，冷蕊疏梅又几枝。
次韵教授喜雪·其二
作者：韩淲
朝代：宋

在昔君家信不痴，剡中高兴尚何之。
一时雪月宁须我，万古溪山更属谁。
欢动梁园虽共乐，困安袁巷本相宜。
衝寒应见前村笑，冷蘂疎梅又几枝。
次韵斯远五首
作者：韩淲
朝代：宋

人生烟灭等飞灰，满眼吹香总是梅。不道诗来能解此，得徘徊处且徘徊。遥遥山囿井泉傍，花气蜂翻蝶作狂。一阵晚风相著莫，剩题幽句未全亡。老梅如对古衣冠，一点浮华了不干。横隔片烟宜画取，萧萧休待雨声寒。涧边亦有树空明，尽日吟哦状不成。忽得好诗天外至，扶摇如跨九霄程。开恍如斯落更新，寻香逐色转精神。直须一夜风吹尽，到底孤标不负人。
次韵斯远五首·其一
作者：韩淲
朝代：宋
体裁：七言绝句

人生烟灭等飞灰，满眼吹香总是梅。不道诗来能解此，得徘徊处且徘徊。
次韵斯远五首·其三
作者：韩淲
朝代：宋
体裁：七言绝句

老梅如对古衣冠，一点浮华了不干。横隔片烟宜画取，萧萧休待雨声寒。
次韵斯远五首·其二
作者：韩淲
朝代：宋

遥遥山囿井泉傍，花气蜂翻蝶作狂。
一阵晚风相着莫，剩题幽句未全亡。
次韵斯远五首·其二
作者：韩淲
朝代：宋

遥遥山囿井泉傍，花气蜂翻蝶作狂。一阵晚风相著莫，剩题幽句未全亡。
次韵斯远五首·其五
作者：韩淲
朝代：宋
体裁：七言绝句

开恍如斯落更新，寻香逐色转精神。直须一夜风吹尽，到底孤标不负人。
次韵斯远五首·其四
作者：韩淲
朝代：宋
体裁：七言绝句

涧边亦有树空明，尽日吟哦状不成。忽得好诗天外至，扶摇如跨九霄程。
次韵斯远併柬成季·其一
作者：韩淲
朝代：宋

茫茫大块中，返照孰真实。
闲乘此老身，到处辄止息。
余凉披拂间，露重叶已赤。
人其谓我何，嗜彼烟火食。
蓬莱几清浅，底用弱水力。
排云斥刚风，尘世便可出。
次韵斯远同僧寻泉眼二首
作者：韩淲
朝代：宋

幽寻谁与娱，巃嵷而？嵼。姻泉苍藓石，亦足理心眼。荒锄本何好，所适谓可款。林叟忽相值，言笑不知返。上人何方来，解包与深游。翩然松下吟，意行崖壑幽。渊渊水色古，疑卧蛟龙虬。雷雨当满盈，奋动无此留。
次韵斯远同僧寻泉眼二首·其一
作者：韩淲
朝代：宋

幽寻谁与娱，巃嵷而？嵼。姻泉苍藓石，亦足理心眼。荒锄本何好，所适谓可款。林叟忽相值，言笑不知返。
次韵斯远同僧寻泉眼二首·其一
作者：韩淲
朝代：宋
体裁：古风

幽寻谁与娱，巃嵷而�嵼。姻泉苍藓石，亦足理心眼。荒锄本何好，所适谓可款。林叟忽相值，言笑不知返。
次韵斯远同僧寻泉眼二首·其一
作者：韩淲
朝代：宋

幽寻谁与娱，巃嵸而𡾰嵼。
婣泉苍藓石，亦足理心眼。
荒锄本何好，所适谓可款。
林叟忽相值，言笑不知返。
次韵斯远同僧寻泉眼二首·其二
作者：韩淲
朝代：宋
体裁：古风

上人何方来，解包与深游。翩然松下吟，意行崖壑幽。渊渊水色古，疑卧蛟龙虬。雷雨当满盈，奋动无此留。
次韵斯远和答昌甫读谪仙诗
作者：韩淲
朝代：宋

琴樽发清谣，老眼度閒日。君侯句愈奇，天然去雕织。得诗喜欲舞，此意越今昔。一从陶谢远，谁复见真迹。直疑天地来，不在口耳觅。扶摇九万鹏，天池可同息。章泉泉水清，为我洗胸臆。绿叶青春深，夜月梦遥夕。酴醾落香雪，杨柳生野烟。东风过寒食，物色谁能怜。清晨沐兰芳，夷心玉景篇。万象春和中，霞佩璆锵然。矫首灵山南，远目水溪东。溪山春正浓，胜事还当穷。佳人天一方，欲见无由逢。倚楼与下榻，二士腾高风。安得两凫舄，或杖一枝筇。游戏相徵逐，老我百岁中。
次韵斯远和答昌甫读谪仙诗·其一
作者：韩淲
朝代：宋

琴樽发清谣，老眼度閒日。君侯句愈奇，天然去雕织。得诗喜欲舞，此意越今昔。一从陶谢远，谁复见真迹。直疑天地来，不在口耳觅。扶摇九万鹏，天池可同息。章泉泉水清，为我洗胸臆。绿叶青春深，夜月梦遥夕。
次韵斯远和答昌甫读谪仙诗·其一
作者：韩淲
朝代：宋

琴樽发清谣，老眼度閒日。
君侯句愈奇，天然去雕织。
得诗喜欲舞，此意越今昔。
一从陶谢远，谁復见真迹。
直疑天地来，不在口耳觅。
扶摇九万鹏，天池可同息。
章泉泉水清，为我洗胸臆。
绿叶青春深，夜月梦遥夕。
次韵斯远和答昌甫读谪仙诗·其三
作者：韩淲
朝代：宋

矫首灵山南，远目水溪东。溪山春正浓，胜事还当穷。佳人天一方，欲见无由逢。倚楼与下榻，二士腾高风。安得两凫舄，或杖一枝筇。游戏相徵逐，老我百岁中。
次韵斯远和答昌甫读谪仙诗·其三
作者：韩淲
朝代：宋

矫首灵山南，远目水溪东。
溪山春正浓，胜事还当穷。
佳人天一方，欲见无由逢。
倚楼与下榻，二士腾高风。
安得两鳬舄，或杖一枝筇。
游戏相征逐，老我百岁中。
次韵斯远和答昌甫读谪仙诗·其二
作者：韩淲
朝代：宋

酴醾落香雪，杨柳生野烟。东风过寒食，物色谁能怜。清晨沐兰芳，夷心玉景篇。万象春和中，霞佩璆锵然。
次韵斯远和答昌甫读谪仙诗·其二
作者：韩淲
朝代：宋

酴醿落香雪，杨柳生野烟。
东风过寒食，物色谁能怜。
清晨沐兰芳，夷心玉景篇。
万象春和中，霞佩璆锵然。
次韵斯远喜予见过
作者：韩淲
朝代：宋

无地寻明月，因人且出游。猖狂疑有谓，拓落信何求。山水知回薄，杯觞得献酬。秋情吾卜夜，垂老未为羞。望望公超市，烟云满眼过。经时不相见，此地复如何。物色真难识，情怀敢自多。喜君诗在手，吟讽亦婆娑。
次韵斯远喜予见过·其一
作者：韩淲
朝代：宋
体裁：五言律诗

无地寻明月，因人且出游。猖狂疑有谓，拓落信何求。山水知回薄，杯觞得献酬。秋情吾卜夜，垂老未为羞。
次韵斯远喜予见过·其二
作者：韩淲
朝代：宋

望望公超市，烟云满眼过。经时不相见，此地复如何。物色真难识，情怀敢自多。喜君诗在手，吟讽亦婆娑。
次韵斯远喜予见过·其二
作者：韩淲
朝代：宋

望望公超市，烟云满眼过。
经时不相见，此地復如何。
物色真难识，情怀敢自多。
喜君诗在手，吟讽亦婆娑。
次韵斯远夜归
作者：韩淲
朝代：宋

看梅集池舘，风雨中夜归。
当君扶舆际，是我寻梦时。
山气既巃嵸，晨光且熹微。
倏来五字工，亟读起披衣。
次韵斯远夜归
作者：韩淲
朝代：宋

看梅集池馆，风雨中夜归。当君扶舆际，是我寻梦时。山气既巃嵷，晨光且熹微。倏来五字工，亟读起披衣。
次韵斯远并柬成季
作者：韩淲
朝代：宋

茫茫大块中，返照孰真实。闲乘此老身，到处辄止息。馀凉披拂间，露重叶已赤。人其谓我何，嗜彼烟火食。蓬莱几清浅，底用弱水力。排云斥刚风，尘世便可出。午夜露气冷，明月忽已低。推窗此何时，蛩螀互悲凄。乃知南豅山，更有南豅溪。樵歌起老叟，牧笛吹童儿。百年漫戚欣，千载劳是非。口心忽相语，不闲尚奚为。磊磊千枝松，洋洋万顷陂。偃蹇衡茅下，匪惧寒与饥。
次韵斯远并柬成季·其一
作者：韩淲
朝代：宋

茫茫大块中，返照孰真实。闲乘此老身，到处辄止息。馀凉披拂间，露重叶已赤。人其谓我何，嗜彼烟火食。蓬莱几清浅，底用弱水力。排云斥刚风，尘世便可出。
次韵斯远并柬成季·其二
作者：韩淲
朝代：宋
体裁：古风

午夜露气冷，明月忽已低。推窗此何时，蛩螀互悲凄。乃知南豅山，更有南豅溪。樵歌起老叟，牧笛吹童儿。百年漫戚欣，千载劳是非。口心忽相语，不闲尚奚为。磊磊千枝松，洋洋万顷陂。偃蹇衡茅下，匪惧寒与饥。
次韵斯远弄琴
作者：韩淲
朝代：宋

开门有诗来，殷若金石声。虚堂坐以咏，澹与秋气清。岂无如此句，岂有如此情。怀哉我所尚，求田乃归耕。时乎发鸣弹，浩浩非营营。大音知者希，既和应且平。枫林月在户，寒影膝上横。想当三叹后，却手复起行。华发老相看，百事皆已经。
次韵斯远弄琴
作者：韩淲
朝代：宋

开门有诗来，殷若金石声。
虚堂坐以咏，澹与秋气清。
岂无如此句，岂有如此情。
怀哉我所尚，求田乃归耕。
时乎发鸣弹，浩浩非营营。
大音知者希，既和应且平。
枫林月在户，寒影膝上横。
想当三叹后，却手復起行。
华髮老相看，百事皆已经。
次韵斯远月夜
作者：韩淲
朝代：宋

怀哉望望山囿中，月来老树高玲珑。起行久之坐叹息，祗合轻举随飞龙。露华滴叶相下上，河影摇空更清亮。长庚如昼夜何其，寒气袭人不可向。
次韵斯远月夜
作者：韩淲
朝代：宋

怀哉望望山囿中，月来老树高玲珑。
起行久之坐嘆息，祗合轻举随飞龙。
露华滴叶相下上，河影摇空更清亮。
长庚如昼夜何其，寒气袭人不可向。
次韵斯远见怀
作者：韩淲
朝代：宋
体裁：古风

一树梅花发，窗前耿寒宵。我舞影零乱，哦诗江动摇。田收粗可饭，岁暮岂无谣。山中烟雾合，水阔雪霜消。
次韵斯远见赠
作者：韩淲
朝代：宋
体裁：五言律诗

剥啄君家去，同为两县来。赵施元保社，徐郑亦尊罍。便做壮心已，须饶老眼开。交游容易别，十日重徘徊。
次韵斯远过风月斋
作者：韩淲
朝代：宋

老去亲朋少，相过夜达晨。百年俱逆旅，千载欠閒人。经隔情虽旧，绸缪意转新。板桥篱竹净，不著世红尘。地偏心愈远，彼自物争妍。屋宇山围匝，池塘水接连。持醪留野饭，推食有溪鲜。风月斋曾宿，施村阿那边。
次韵斯远过风月斋·其一
作者：韩淲
朝代：宋

老去亲朋少，相过夜达晨。百年俱逆旅，千载欠閒人。经隔情虽旧，绸缪意转新。板桥篱竹净，不著世红尘。
次韵斯远过风月斋·其一
作者：韩淲
朝代：宋

老去亲朋少，相过夜达晨。
百年俱逆旅，千载欠閒人。
经隔情虽旧，绸缪意转新。
板桥篱竹凈，不着世红尘。
次韵斯远过风月斋·其二
作者：韩淲
朝代：宋
体裁：五言律诗

地偏心愈远，彼自物争妍。屋宇山围匝，池塘水接连。持醪留野饭，推食有溪鲜。风月斋曾宿，施村阿那边。
次韵斯远雨中
作者：韩淲
朝代：宋
体裁：古风

寻幽我良久，步步生白云。沿潭转长亩，剥啄枫下门。人胜地逾佳，语到声成文。纷乎彼城市，有耳胡用闻。夜雨发奇观，檐溜迷幽芬。我尔本何事，今昔奚所分。拥炉挹名酒，抚几瞩伟文。耿耿岁欲晚，姑从野梅论。
次韵施仲益
作者：韩淲
朝代：宋

风月斋前岩桂开，细吹流影两优哉。主人定自相料理，那有工夫问客来。尽以清才一笔收，是中宜夏复宜秋。章泉水老唱和汝，长望我心生许愁。空斋秋净尚何须，梦草池塘句欲敷。风雨对床元不恶，更看春霁画江图。
次韵施仲益
作者：韩淲
朝代：宋

饭了寻茗事，一啜兴未阑。
更作建焙春，汤熟沉燎间。
僧窗对诗人，与我溪涧閒。
要是有余味，云轻鸟飞还。
次韵施仲益
作者：韩淲
朝代：宋

饭了寻茗事，一啜兴未阑。更作建焙春，汤熟沉燎间。僧窗对诗人，与我溪涧閒。要是有馀味，云轻鸟飞还。
次韵施仲益·其一
作者：韩淲
朝代：宋
体裁：七言绝句

风月斋前岩桂开，细吹流影两优哉。主人定自相料理，那有工夫问客来。
次韵施仲益·其三
作者：韩淲
朝代：宋

空斋秋净尚何须，梦草池塘句欲敷。风雨对床元不恶，更看春霁画江图。
次韵施仲益·其三
作者：韩淲
朝代：宋

空斋秋凈尚何须，梦草池塘句欲敷。
风雨对床元不恶，更看春霁画江图。
次韵施仲益·其二
作者：韩淲
朝代：宋

尽以清才一笔收，是中宜夏复宜秋。章泉水老唱和汝，长望我心生许愁。
次韵施仲益·其二
作者：韩淲
朝代：宋

尽以清才一笔收，是中宜夏復宜秋。
章泉水老唱和汝，长望我心生许愁。
次韵昌父十首
作者：韩淲
朝代：宋

休论玉蕊发唐昌，入眼何能易比量。晓露未收寒露下，无风亦自有幽香。风前月底尽幽通，影落香濡杖履中。几度吟来吟不尽，但知老树更穹窿。未开宜雨落宜烟，只占山岩已自贤。白石中间写泉水，何须物外觅花仙。能与幽芳作主人，西风吹净世间尘。接䍦攲倒寻诗处，应在章泉泉水滨。城中有客占林园，应据枯桐入梦魂。秋日肯忘东里赵，年时曾醉永嘉潘。彫零四海几人存，一一皆为我所尊。物色依然赋丛桂，谁知潘鬓老儿孙。山回溪净气尤清，落水声中反独荣。日照月移俱可玩，株株根畔古苔生。去岁西林湖寺中，野僧曾与咏晴风。一时潘盖姜同饮，今日相望我秃翁。吟尽清诗花自开，中秋宜共月徘徊。京尘抖擞岚生润，忘却年光过眼催。待以繁英荐夕餐，分明书室是芝兰。从来正色黄尤羡，俗眼从他强爱丹。
次韵昌父十首·其一
作者：韩淲
朝代：宋

休论玉蕊发唐昌，入眼何能易比量。晓露未收寒露下，无风亦自有幽香。
次韵昌父十首·其一
作者：韩淲
朝代：宋

休论玉蘂发唐昌，入眼何能易比量。
晓露未收寒露下，无风亦自有幽香。
次韵昌父十首·其七
作者：韩淲
朝代：宋

山回溪净气尤清，落水声中反独荣。日照月移俱可玩，株株根畔古苔生。
次韵昌父十首·其七
作者：韩淲
朝代：宋

山迴溪凈气尤清，落水声中反独荣。
日照月移俱可翫，株株根畔古苔生。
次韵昌父十首·其三
作者：韩淲
朝代：宋
体裁：七言绝句

未开宜雨落宜烟，只占山岩已自贤。白石中间写泉水，何须物外觅花仙。
次韵昌父十首·其九
作者：韩淲
朝代：宋
体裁：七言绝句

吟尽清诗花自开，中秋宜共月徘徊。京尘抖擞岚生润，忘却年光过眼催。
次韵昌父十首·其二
作者：韩淲
朝代：宋
体裁：七言绝句

风前月底尽幽通，影落香濡杖履中。几度吟来吟不尽，但知老树更穹窿。
次韵昌父十首·其五
作者：韩淲
朝代：宋
体裁：七言绝句

城中有客占林园，应据枯桐入梦魂。秋日肯忘东里赵，年时曾醉永嘉潘。
次韵昌父十首·其八
作者：韩淲
朝代：宋
体裁：七言绝句

去岁西林湖寺中，野僧曾与咏晴风。一时潘盖姜同饮，今日相望我秃翁。
次韵昌父十首·其六
作者：韩淲
朝代：宋

彫零四海几人存，一一皆为我所尊。物色依然赋丛桂，谁知潘鬓老儿孙。
次韵昌父十首·其六
作者：韩淲
朝代：宋

雕零四海几人存，一一皆为我所尊。
物色依然赋丛桂，谁知潘鬓老儿孙。
次韵昌父十首·其十
作者：韩淲
朝代：宋
体裁：七言绝句

待以繁英荐夕餐，分明书室是芝兰。从来正色黄尤羡，俗眼从他强爱丹。
次韵昌父十首·其四
作者：韩淲
朝代：宋

能与幽芳作主人，西风吹净世间尘。接䍦攲倒寻诗处，应在章泉泉水滨。
次韵昌父十首·其四
作者：韩淲
朝代：宋

能与幽芳作主人，西风吹凈世间尘。
接䍦欹倒寻诗处，应在章泉泉水滨。
次韵昌父梅花
作者：韩淲
朝代：宋
体裁：五言律诗

山水孤根畔，行吟不尽情。花为天下白，人比圣之清。冬日真无对，春风合主盟。可怜香浩荡，岁岁落还生。
次韵昌甫
作者：韩淲
朝代：宋

云白天青怀玉山，森如束笋杳难攀。章泉章丘不百里，是二士者居其间。云白天青怀玉山，应真留影与僧閒。安得务农息战斗，老身长子从鬓斑。
次韵昌甫
作者：韩淲
朝代：宋

人物本如云，八俊更三君。山风吹夏箨，苍雪落纷纷。专壑紫苔古，掩关青竹深。据高梧而瞑，新蝉助长吟。斸土烧萌茁，惩羹且一餐。竹新明眼句，持答愧琅玕。千岁支床龟，团蒲纸帐为。发梳晨粥后，梅有隔窗枝。未腊灵山白，溪南只独看。章泉两峰雪，应更地炉寒。涧冷浮冰澌，深居坐堆灰。纷然自积雪，怀哉复怀哉。儿女强解事，走蹈风雪里。那知病骨酸，常日懒起止。幽忧底穷尽，抖擞时一拨。鸿飞声冥冥，本是淡生活。山深已辟尘，雪中清人心。飞鸟绝尚可，空花翳阴阴。寒更数历然，其如雪夜何。长言与短调，瑞峰清气多。
次韵昌甫
作者：韩淲
朝代：宋

未成雪片渔簑句，空对梅花铁石肠。
穷巷萧条人独卧，暮云零落鴈分行。
次韵昌甫
作者：韩淲
朝代：宋

未成雪片渔蓑句，空对梅花铁石肠。穷巷萧条人独卧，暮云零落雁分行。
次韵昌甫
作者：韩淲
朝代：宋

灞桥何苦乃尔，剡溪似是欺予。任彼梁园所赋，但此孙窗之书。梅可空百榼酒，雪不待一笔诗。天地与人太好，山林有我亦奇。
次韵昌甫
作者：韩淲
朝代：宋

相知新固乐，人物易如林。游爱郭同许，衰思范与吟。放歌能共和，会约待重斟。还我晏斋隐，何尝枉尺寻。相送思前日，同吟忆此时。情亲五字句，意妙一篇诗。长夏看榴火，薰风入鬓丝。西湖渺何许，终愧北山移。古道定谁成，庄周与净名。劳哉秦外趣，甚矣颍阳清。并舍披衣去，行桥拄杖声。遥知园列树，新好看初荣。别后忽逢雪，岁寒殊惘然。自怜疏酒盏，谁识寄诗编。老矣思离阔，遐哉漫属联。金仙玉田路，来往记今年。章泉泉上屋，茅补定牵萝。意象时间少，心思古处多。暑风今夏矣，凉雨奈秋何。顾我颠毛白，门閒亦养疴。老叹交情少，閒知友道难。何堪武夷曲，更近子陵滩。绝口谈龙肉，从渠食马肝。敢云栖择木，随世一枝安。秋风过秋雨，眇眇正愁予。望断嗟何寄，吟成懒自书。齿摇诚有数，鬓秃恐无馀。几载章泉水，山深只晏如。
次韵昌甫
作者：韩淲
朝代：宋
体裁：七言律诗

竹窗寒夜雪宜听，涧道柴荆晓更扃。那得拥炉倾白堕，且为数息问黄宁。舆篮兴可知人胜，落纸诗尤见德馨。腊日寻常岂能尔，梅兄于我眼终青。
次韵昌甫
作者：韩淲
朝代：宋

论交与谁语，忽厌来者众。山林恨不深，万事祗一鬨。秋风吹衣裳，憀慄薄寒中。幽忧诵离骚，此意千载共。世岂无升沉，人自有轻重。匪惟物所移，即以势之动。吁嗟奈若何，得句且吟讽。吾侪聚集地，绝倒颇闲纵。虽作三日留，尚觉归倥偬。长歌固云哀，恸哭未为痛。迁书并屈贾，班史传王贡。甚矣孔仲尼，不复周公梦。
次韵昌甫
作者：韩淲
朝代：宋

论交与谁语，忽厌来者众。
山林恨不深，万事祗一鬨。
秋风吹衣裳，憀栗薄寒中。
幽忧诵离骚，此意千载共。
世岂无升沉，人自有轻重。
匪惟物所移，即以势之动。
吁嗟奈若何，得句且吟讽。
吾侪聚集地，绝倒颇闲纵。
虽作三日留，尚觉归倥偬。
长歌固云哀，恸哭未为痛。
迁书并屈贾，班史传王贡。
甚矣孔仲尼，不復周公梦。
次韵昌甫
作者：韩淲
朝代：宋

香来桂树丛生处，招隐其如怀玉东。白发满头唯我独，清诗脱手几人同。影摇明净云间月，声滴幽微雨后风。秋以此花相劳苦，世涂谁拙又谁工。故人北客今多少，但愿上下常相随。比时一出得聚首，此日独居还和诗。我家父祖不相见，君家兄弟诚所思。玉溪屈指已三世，霜风落叶吹疏篱。既贫且病是今年，容貌音声亦变迁。纵起步趋终倦矣，讷于言语每颓然。秋凉颇似如人意，月好翻能搅我眠。试把闲情和佳句，瑞峰何处入章泉。秋来风叶已纷披，景到怀人意可知。时泰果能同道泰，行危何必更身危。独怜水后浑休说，相与山间是寄诗。空眄庭柯又如许，彼陶终是得颜怡。我圃虽荒亦有梅，云何也会待春回。寻香逐色从头数，弄蕊攀条著眼催。老境隙光真野马，新年律琯已飞灰。一枝千树俱能尔，莫负尊前得句来。我圃虽荒亦有梅，相随酬唱谓何哉。须知流水孤村外，尽有清明风月来。幽艳肯因人意发，好花元是化工栽。几番立尽空行去，犹记西湖挈杖回。交游零落旧同盟，望望章泉共此情。病后如斯犹得句，老来应不要知名。久于朝市闹中住，便合山林静处行。今岁雪多梅更好，巡檐宜与细逢迎。看梅动是隔年期，僧寺逢花正此时。火拨白灰相对榻，酒倾清醥亦盈卮。幽幽寒事空如梦，历历閒情独寄诗。怜我倦游还薄宦，南枝和雪又纷披。何处逢人可共杯，老来空觉岁时催。门前涂路无芳草，山里林园欲放梅。残雪未消经小至，繁霜犹冻待春回。好诗寄自章泉水，起我寒心一寸灰。老觉浮生空地隔，时来犹幸得书题。梦思百里身长遁，语别经年意转凄。槐叶易风惊热恼，莲根少水厌涂泥。何当整履苍苔滑，啸竹高凉手重携。叹息弥襟强拄撑，人间閒处且閒行。风光漫与酬诗债，岁月何堪说宦情。近脱市朝谁信我，久居荒野孰如兄。青青又满新成竹，相望章泉夜月明。尽道庞公遗以安，笋林上番又成竿。几年手种要谁问，常日身閒只自看。墨妙席间殊不恶，茶甘林下莫留残。荒寻幽讨真空举，今世孤风世所难。仅得从容亦素期，意消心惬恨来迟。相将里舍欢言酒，珍重家庭听说诗。落佩倒冠非所籍，毁车杀马尚何思。从来鹏鴳夔蚿耳，不怨人之有佚遗。
次韵昌甫·其一
作者：韩淲
朝代：宋
体裁：七言绝句

云白天青怀玉山，森如束笋杳难攀。章泉章丘不百里，是二士者居其间。
次韵昌甫·其一
作者：韩淲
朝代：宋

人物本如云，八俊更三君。山风吹夏箨，苍雪落纷纷。专壑紫苔古，掩关青竹深。据高梧而瞑，新蝉助长吟。斸土烧萌茁，惩羹且一餐。竹新明眼句，持答愧琅玕。千岁支床龟，团蒲纸帐为。发梳晨粥后，梅有隔窗枝。未腊灵山白，溪南只独看。章泉两峰雪，应更地炉寒。
次韵昌甫·其一
作者：韩淲
朝代：宋

人物本如云，八俊更三君。
山风吹夏箨，苍雪落纷纷。
专壑紫苔古，掩关青竹深。
据高梧而瞑，新蝉助长吟。
斸土烧萌茁，惩羹且一餐。
竹新明眼句，持答愧琅玕。
千岁支床龟，团蒲纸帐为。
髮梳晨粥后，梅有隔窗枝。
未腊灵山白，溪南只独看。
章泉两峰雪，应更地炉寒。
次韵昌甫·其一
作者：韩淲
朝代：宋
体裁：六言诗

灞桥何苦乃尔，剡溪似是欺予。任彼梁园所赋，但此孙窗之书。
次韵昌甫·其一
作者：韩淲
朝代：宋

相知新固乐，人物易如林。游爱郭同许，衰思范与吟。放歌能共和，会约待重斟。还我晏斋隐，何尝枉尺寻。
次韵昌甫·其一
作者：韩淲
朝代：宋

相知新固乐，人物易如林。
游爱郭同许，衰思范与吟。
放歌能共和，会约待重斟。
还我晏斋隠，何尝枉尺寻。
次韵昌甫·其一
作者：韩淲
朝代：宋

香来桂树丛生处，招隐其如怀玉东。白发满头唯我独，清诗脱手几人同。影摇明净云间月，声滴幽微雨后风。秋以此花相劳苦，世涂谁拙又谁工。
次韵昌甫·其一
作者：韩淲
朝代：宋

香来桂树丛生处，招隠其如怀玉东。
白髮满头唯我独，清诗脱手几人同。
影摇明凈云间月，声滴幽微雨后风。
秋以此花相劳苦，世涂谁拙又谁工。
次韵昌甫·其一〇
作者：韩淲
朝代：宋

老觉浮生空地隔，时来犹幸得书题。
梦思百里身长遯，语别经年意转凄。
槐叶易风惊热恼，莲根少水厌涂泥。
何当整履苍苔滑，啸竹高凉手重携。
次韵昌甫·其一三
作者：韩淲
朝代：宋

仅得从容亦素期，意消心惬恨来迟。
相将里舍欢言酒，珍重家庭听说诗。
落佩倒冠非所籍，毁车杀马尚何思。
从来鹏鷃夔蚿耳，不怨人之有佚遗。
次韵昌甫·其七
作者：韩淲
朝代：宋
体裁：七言律诗

交游零落旧同盟，望望章泉共此情。病后如斯犹得句，老来应不要知名。久于朝市闹中住，便合山林静处行。今岁雪多梅更好，巡檐宜与细逢迎。
次韵昌甫·其七
作者：韩淲
朝代：宋

秋风过秋雨，眇眇正愁予。
望断嗟何寄，吟成懒自书。
齿摇诚有数，鬓秃恐无余。
几载章泉水，山深只晏如。
次韵昌甫·其七
作者：韩淲
朝代：宋

秋风过秋雨，眇眇正愁予。望断嗟何寄，吟成懒自书。齿摇诚有数，鬓秃恐无馀。几载章泉水，山深只晏如。
次韵昌甫·其三
作者：韩淲
朝代：宋
体裁：五言律诗

古道定谁成，庄周与净名。劳哉秦外趣，甚矣颍阳清。并舍披衣去，行桥拄杖声。遥知园列树，新好看初荣。
次韵昌甫·其三
作者：韩淲
朝代：宋
体裁：七言律诗

既贫且病是今年，容貌音声亦变迁。纵起步趋终倦矣，讷于言语每颓然。秋凉颇似如人意，月好翻能搅我眠。试把闲情和佳句，瑞峰何处入章泉。
次韵昌甫·其九
作者：韩淲
朝代：宋

何处逢人可共杯，老来空觉岁时催。
门前涂路无芳草，山裏林园欲放梅。
残雪未消经小至，繁霜犹冻待春回。
好诗寄自章泉水，起我寒心一寸灰。
次韵昌甫·其九
作者：韩淲
朝代：宋

何处逢人可共杯，老来空觉岁时催。门前涂路无芳草，山里林园欲放梅。残雪未消经小至，繁霜犹冻待春回。好诗寄自章泉水，起我寒心一寸灰。
次韵昌甫·其二
作者：韩淲
朝代：宋
体裁：七言绝句

云白天青怀玉山，应真留影与僧閒。安得务农息战斗，老身长子从鬓斑。
次韵昌甫·其二
作者：韩淲
朝代：宋

故人北客今多少，但愿上下常相随。
比时一出得聚首，此日独居还和诗。
我家父祖不相见，君家兄弟诚所思。
玉溪屈指已三世，霜风落叶吹疎篱。
次韵昌甫·其二
作者：韩淲
朝代：宋

故人北客今多少，但愿上下常相随。比时一出得聚首，此日独居还和诗。我家父祖不相见，君家兄弟诚所思。玉溪屈指已三世，霜风落叶吹疏篱。
次韵昌甫·其二
作者：韩淲
朝代：宋
体裁：六言诗

梅可空百榼酒，雪不待一笔诗。天地与人太好，山林有我亦奇。
次韵昌甫·其二
作者：韩淲
朝代：宋

涧冷浮冰澌，深居坐堆灰。纷然自积雪，怀哉复怀哉。儿女强解事，走蹈风雪里。那知病骨酸，常日懒起止。幽忧底穷尽，抖擞时一拨。鸿飞声冥冥，本是淡生活。山深已辟尘，雪中清人心。飞鸟绝尚可，空花翳阴阴。寒更数历然，其如雪夜何。长言与短调，瑞峰清气多。
次韵昌甫·其二
作者：韩淲
朝代：宋

涧冷浮冰澌，深居坐堆灰。
纷然自积雪，怀哉復怀哉。
儿女强解事，走蹈风雪裏。
那知病骨酸，常日懒起止。
幽忧底穷尽，抖擞时一拨。
鸿飞声冥冥，本是淡生活。
山深已辟尘，雪中清人心。
飞鸟绝尚可，空花翳阴阴。
寒更数历然，其如雪夜何。
长言与短调，瑞峰清气多。
次韵昌甫·其二
作者：韩淲
朝代：宋

相送思前日，同吟忆此时。
情亲五字句，意妙一篇诗。
长夏看榴火，熏风入鬓丝。
西湖渺何许，终愧北山移。
次韵昌甫·其二
作者：韩淲
朝代：宋

相送思前日，同吟忆此时。情亲五字句，意妙一篇诗。长夏看榴火，薰风入鬓丝。西湖渺何许，终愧北山移。
次韵昌甫·其五
作者：韩淲
朝代：宋

我圃虽荒亦有梅，云何也会待春回。寻香逐色从头数，弄蕊攀条著眼催。老境隙光真野马，新年律琯已飞灰。一枝千树俱能尔，莫负尊前得句来。
次韵昌甫·其五
作者：韩淲
朝代：宋

我圃虽荒亦有梅，云何也会待春回。
寻香逐色从头数，弄蘂攀条着眼催。
老境隙光真野马，新年律管已飞灰。
一枝千树俱能尔，莫负尊前得句来。
次韵昌甫·其五
作者：韩淲
朝代：宋
体裁：五言律诗

章泉泉上屋，茅补定牵萝。意象时间少，心思古处多。暑风今夏矣，凉雨奈秋何。顾我颠毛白，门閒亦养疴。
次韵昌甫·其八
作者：韩淲
朝代：宋

看梅动是隔年期，僧寺逢花正此时。火拨白灰相对榻，酒倾清醥亦盈卮。幽幽寒事空如梦，历历閒情独寄诗。怜我倦游还薄宦，南枝和雪又纷披。
次韵昌甫·其八
作者：韩淲
朝代：宋

看梅动是隔年期，僧寺逢花正此时。
火拨白灰相对榻，酒倾清醥亦盈巵。
幽幽寒事空如梦，历历閒情独寄诗。
怜我倦游还薄宦，南枝和雪又纷披。
次韵昌甫·其六
作者：韩淲
朝代：宋

我圃虽荒亦有梅，相随酬唱谓何哉。须知流水孤村外，尽有清明风月来。幽艳肯因人意发，好花元是化工栽。几番立尽空行去，犹记西湖挈杖回。
次韵昌甫·其六
作者：韩淲
朝代：宋

我圃虽荒亦有梅，相随酬唱谓何哉。
须知流水孤村外，尽有清明风月来。
幽艷肯因人意发，好花元是化工栽。
几番立尽空行去，犹记西湖挈杖回。
次韵昌甫·其六
作者：韩淲
朝代：宋

老叹交情少，閒知友道难。何堪武夷曲，更近子陵滩。绝口谈龙肉，从渠食马肝。敢云栖择木，随世一枝安。
次韵昌甫·其六
作者：韩淲
朝代：宋

老嘆交情少，閒知友道难。
何堪武夷曲，更近子陵滩。
绝口谈龙肉，从渠食马肝。
敢云栖择木，随世一枝安。
次韵昌甫·其十
作者：韩淲
朝代：宋

老觉浮生空地隔，时来犹幸得书题。梦思百里身长遁，语别经年意转凄。槐叶易风惊热恼，莲根少水厌涂泥。何当整履苍苔滑，啸竹高凉手重携。
次韵昌甫·其十一
作者：韩淲
朝代：宋
体裁：七言律诗

叹息弥襟强拄撑，人间閒处且閒行。风光漫与酬诗债，岁月何堪说宦情。近脱市朝谁信我，久居荒野孰如兄。青青又满新成竹，相望章泉夜月明。
次韵昌甫·其十三
作者：韩淲
朝代：宋

仅得从容亦素期，意消心惬恨来迟。相将里舍欢言酒，珍重家庭听说诗。落佩倒冠非所籍，毁车杀马尚何思。从来鹏鴳夔蚿耳，不怨人之有佚遗。
次韵昌甫·其十二
作者：韩淲
朝代：宋
体裁：七言律诗

尽道庞公遗以安，笋林上番又成竿。几年手种要谁问，常日身閒只自看。墨妙席间殊不恶，茶甘林下莫留残。荒寻幽讨真空举，今世孤风世所难。
次韵昌甫·其四
作者：韩淲
朝代：宋

别后忽逢雪，岁寒殊惘然。
自怜疎酒盏，谁识寄诗编。
老矣思离阔，遐哉漫属联。
金仙玉田路，来往记今年。
次韵昌甫·其四
作者：韩淲
朝代：宋

别后忽逢雪，岁寒殊惘然。自怜疏酒盏，谁识寄诗编。老矣思离阔，遐哉漫属联。金仙玉田路，来往记今年。
次韵昌甫·其四
作者：韩淲
朝代：宋
体裁：七言律诗

秋来风叶已纷披，景到怀人意可知。时泰果能同道泰，行危何必更身危。独怜水后浑休说，相与山间是寄诗。空眄庭柯又如许，彼陶终是得颜怡。
次韵昌甫九峰庵所寄
作者：韩淲
朝代：宋
体裁：七言律诗

庵院谁人车马来，草生泥路石生苔。冢边只有千章木，山外宁无一点埃。先友到时多感慨，孤儿知后转悲摧。读诗何忍赓酬去，夜月吹凉曲岸隈。
次韵昌甫九峰留诗
作者：韩淲
朝代：宋

远峙山常峻，幽泉水自泠。几回灵井曲，如入九峰屏。雅以平生旧，空怀万古灵。诗成霜露湿，原上草青青。每恨居山浅，扶舆过九峰。几年无恃怙，常此痛音容。风雨寒垂点，云烟晚复重。市廛多汩没，忽尔脱尘踪。每恨居山浅，扶舆过九峰。溪清通乱石，路暗失长松。须鬓时时换，身心事事慵。雨寒樵牧断，朝暮听鸣钟。每恨居山浅，扶舆过九峰。尘销草色淡，岚染木阴浓。瓢饮真堪羡，盘飧粗得供。一庵饥渴外，何事入心胸。
次韵昌甫九峰留诗·其一
作者：韩淲
朝代：宋
体裁：五言律诗

远峙山常峻，幽泉水自泠。几回灵井曲，如入九峰屏。雅以平生旧，空怀万古灵。诗成霜露湿，原上草青青。
次韵昌甫九峰留诗·其三
作者：韩淲
朝代：宋

每恨居山浅，扶舆过九峰。溪清通乱石，路暗失长松。须鬓时时换，身心事事慵。雨寒樵牧断，朝暮听鸣钟。
次韵昌甫九峰留诗·其三
作者：韩淲
朝代：宋

每恨居山浅，扶舆过九峰。
溪清通乱石，路暗失长松。
鬚鬓时时换，身心事事慵。
雨寒樵牧断，朝暮听鸣钟。
次韵昌甫九峰留诗·其二
作者：韩淲
朝代：宋

每恨居山浅，扶舆过九峰。几年无恃怙，常此痛音容。风雨寒垂点，云烟晚复重。市廛多汩没，忽尔脱尘踪。
次韵昌甫九峰留诗·其二
作者：韩淲
朝代：宋

每恨居山浅，扶舆过九峰。
几年无恃怙，常此痛音容。
风雨寒垂点，云烟晚復重。
市廛多汩没，忽尔脱尘踪。
次韵昌甫九峰留诗·其四
作者：韩淲
朝代：宋
体裁：五言律诗

每恨居山浅，扶舆过九峰。尘销草色淡，岚染木阴浓。瓢饮真堪羡，盘飧粗得供。一庵饥渴外，何事入心胸。
次韵昌甫九峰留诗昌甫自衢送客入城得其诗次韵呈之·其一
作者：韩淲
朝代：宋
体裁：五言律诗

霜风散焦暵，雾日照寒凉。影迹连山白，声华落木黄。俗情难以澹，幽事不关忙。我觉年逾迈，君吟诗益昌。
次韵昌甫九日
作者：韩淲
朝代：宋

薄寒中人秋气清，山能高绝水能平。独怜佳节迫吹帽，谁可东篱嗅落英。尽道诗家有昌甫，每逢胜处说渊明。鬓毛垂领萧萧白，应任雨风阴复晴。
次韵昌甫九日
作者：韩淲
朝代：宋

薄寒中人秋气清，山能高绝水能平。
独怜佳节迫吹帽，谁可东篱嗅落英。
尽道诗家有昌甫，每逢胜处说渊明。
鬓毛垂领萧萧白，应任雨风阴復晴。
次韵昌甫仲春读谪仙诗
作者：韩淲
朝代：宋

年年最佳处，韶艳三春光。顾我憔悴人，岂不能自强。拂拭整春服，行歌发清商。山头山花开，花底还举觞。欢来为之醉，身世忽若忘。笑指深林中，崇兰有国香。花嫩得雨开，花老得雨落。开落须臾期，人生任相谑。红花春融融，白花春漠漠。春色正可娱，逢花快杯酌。苔竹雨浪浪，章泉水涓涓。是中春晴时，瑞峰生紫烟。幽人更真率，语客醉欲眠。既已外此身，庸知有愚贤。
次韵昌甫仲春读谪仙诗
作者：韩淲
朝代：宋
体裁：古风

渊明太事多，汲汲泥诗酒。子云良自苦，载醪竟何有。芭尊太玄八十一，统集饮酒二十首。我贵知我希，却扫且缄口。
次韵昌甫仲春读谪仙诗·其一
作者：韩淲
朝代：宋
体裁：古风

年年最佳处，韶艳三春光。顾我憔悴人，岂不能自强。拂拭整春服，行歌发清商。山头山花开，花底还举觞。欢来为之醉，身世忽若忘。笑指深林中，崇兰有国香。
次韵昌甫仲春读谪仙诗·其三
作者：韩淲
朝代：宋
体裁：古风

苔竹雨浪浪，章泉水涓涓。是中春晴时，瑞峰生紫烟。幽人更真率，语客醉欲眠。既已外此身，庸知有愚贤。
次韵昌甫仲春读谪仙诗·其二
作者：韩淲
朝代：宋
体裁：古风

花嫩得雨开，花老得雨落。开落须臾期，人生任相谑。红花春融融，白花春漠漠。春色正可娱，逢花快杯酌。
次韵昌甫併帖斯远五首·其一
作者：韩淲
朝代：宋

一亭寒美老弥明，閒裏经春自喜晴。
拄杖披衣随处歇，有时应觉意和平。
次韵昌甫併帖斯远五首·其五
作者：韩淲
朝代：宋

暖翠浮岚不可摹，画师徒自费区区。
吟边若解收拾得，始信丹青一笔无。
次韵昌甫併帖斯远五首·其四
作者：韩淲
朝代：宋

遯于荒野乃閒人，胶扰其谁不染尘。
乘兴相过事幽讨，从来高会祗荀陈。
次韵昌甫分遗乌石茶
作者：韩淲
朝代：宋

茶经空烂读，读罢出溪头。
竹杖虽流憇，藜床復倦投。
寻思煎以吃，展转卧而游。
乌石瓶能好，瓯牺底用忧。
次韵昌甫分遗乌石茶
作者：韩淲
朝代：宋

茶经空烂读，读罢出溪头。竹杖虽流憩，藜床复倦投。寻思煎以吃，展转卧而游。乌石瓶能好，瓯牺底用忧。
次韵昌甫别后所寄
作者：韩淲
朝代：宋

多病登台畏独醒，荒园蕊菊尚青青。山中我友还新别，门外巾车亦始停。老去年年无以醉，诗来字字信斯馨。遥知隐地秋风急，坐对松寒数鹤翎。
次韵昌甫别后所寄
作者：韩淲
朝代：宋

多病登台畏独醒，荒园蘂菊尚青青。
山中我友还新别，门外巾车亦始停。
老去年年无以醉，诗来字字信斯馨。
遥知隠地秋风急，坐对松寒数鹤翎。
次韵昌甫别后所寄
作者：韩淲
朝代：宋

居山更入山，百事不相关。
只有猿狙外，更无鷄犬间。
渊泉得沿濯，岩岫要跻攀。
最是高人语，时容见一斑。
次韵昌甫别后所寄
作者：韩淲
朝代：宋

居山更入山，百事不相关。只有猿狙外，更无鸡犬间。渊泉得沿濯，岩岫要跻攀。最是高人语，时容见一斑。
次韵昌甫同酌宋知军家酿
作者：韩淲
朝代：宋

雅俗岂殊调，城郭山林分。
知君心事宽，一笑鷄鹤羣。
邂逅多□客，酒亦为之醺。
庾信哀江南，李白日暮云。
白头几青眼，吾人尚可云。
夜阑拥鼻吟，天香桂纷纷。
次韵昌甫同酌宋知军家酿
作者：韩淲
朝代：宋

雅俗岂殊调，城郭山林分。知君心事宽，一笑鸡鹤群。邂逅多□客，酒亦为之醺。庾信哀江南，李白日暮云。白头几青眼，吾人尚可云。夜阑拥鼻吟，天香桂纷纷。
次韵昌甫寒食
作者：韩淲
朝代：宋

南北已分垄，后来那得知。侵寻空岁月，流落漫歌诗。宿草露殊湿，白杨风更悲。江村暗寒食，老大故园思。
次韵昌甫寒食
作者：韩淲
朝代：宋

南北已分壠，后来那得知。
侵寻空岁月，流落漫歌诗。
宿草露殊湿，白杨风更悲。
江村暗寒食，老大故园思。
次韵昌甫寒食
作者：韩淲
朝代：宋

岁岁春深上冢时，担头挑酒纸钱垂。横铺嫩草松间出，乱点繁花水面吹。扶幼不知今潦倒，悼亡应叹昔追随。夕阳雨后归来路，杜宇声频落燕泥。三年寒食在天涯，老觉心情不为花。细雨随风初语燕，乱云藏日欲归鸦。无才圣世空狂望，有命王城莫苦嗟。南北两山青草遍，故园疑并野人家。寒食同为异乡客，欲寻杯酒话花时。岂无它可倾三盏，那有閒能把一枝。衮衮市朝徒势隔，荒荒湖海付心知。牡丹天气金笺在，华发居头且送诗。
次韵昌甫寒食·其一
作者：韩淲
朝代：宋

岁岁春深上冢时，担头挑酒纸钱垂。横铺嫩草松间出，乱点繁花水面吹。扶幼不知今潦倒，悼亡应叹昔追随。夕阳雨后归来路，杜宇声频落燕泥。
次韵昌甫寒食·其一
作者：韩淲
朝代：宋

岁岁春深上冢时，担头挑酒纸钱垂。
横铺嫩草松间出，乱点繁花水面吹。
扶幼不知今潦倒，悼亡应嘆昔追随。
夕阳雨后归来路，杜宇声频落燕泥。
次韵昌甫寒食·其三
作者：韩淲
朝代：宋

寒食同为异乡客，欲寻杯酒话花时。岂无它可倾三盏，那有閒能把一枝。衮衮市朝徒势隔，荒荒湖海付心知。牡丹天气金笺在，华发居头且送诗。
次韵昌甫寒食·其三
作者：韩淲
朝代：宋

寒食同为异乡客，欲寻杯酒话花时。
岂无它可倾三盏，那有閒能把一枝。
衮衮市朝徒势隔，荒荒湖海付心知。
牡丹天气金笺在，华髮居头且送诗。
次韵昌甫寒食·其二
作者：韩淲
朝代：宋

三年寒食在天涯，老觉心情不为花。
细雨随风初语燕，乱云藏日欲归鸦。
无才圣世空狂望，有命王城莫苦嗟。
南北两山青草徧，故园疑并野人家。
次韵昌甫寒食·其二
作者：韩淲
朝代：宋

三年寒食在天涯，老觉心情不为花。细雨随风初语燕，乱云藏日欲归鸦。无才圣世空狂望，有命王城莫苦嗟。南北两山青草遍，故园疑并野人家。
次韵昌甫寒食尹谏议秋怀昌甫以其韵赋之因亦和焉·其一
作者：韩淲
朝代：宋
体裁：七言律诗

秋风还起白云吹，草木悲哉亦变衰。但觉乾坤閒外阔，未应日月闹中迟。丰凶处处思逢岁，穷达人人欲偶时。何似村居诗遣兴，柴门野老岸前篱。
次韵昌甫并帖斯远五首
作者：韩淲
朝代：宋

一亭寒美老弥明，閒里经春自喜晴。拄杖披衣随处歇，有时应觉意和平。求田问舍可成家，拥鼻东山又有涯。今古经营几人物，辋川图画玉川茶。经年归住水南山，满眼高林猿鸟攀。尽日无人开竹牖，有时呼仆扫松关。遁于荒野乃閒人，胶扰其谁不染尘。乘兴相过事幽讨，从来高会祗荀陈。煖翠浮岚不可摹，画师徒自费区区。吟边若解收拾得，始信丹青一笔无。
次韵昌甫并帖斯远五首·其一
作者：韩淲
朝代：宋

一亭寒美老弥明，閒里经春自喜晴。拄杖披衣随处歇，有时应觉意和平。
次韵昌甫并帖斯远五首·其三
作者：韩淲
朝代：宋
体裁：七言绝句

经年归住水南山，满眼高林猿鸟攀。尽日无人开竹牖，有时呼仆扫松关。
次韵昌甫并帖斯远五首·其二
作者：韩淲
朝代：宋
体裁：七言绝句

求田问舍可成家，拥鼻东山又有涯。今古经营几人物，辋川图画玉川茶。
次韵昌甫并帖斯远五首·其五
作者：韩淲
朝代：宋

煖翠浮岚不可摹，画师徒自费区区。吟边若解收拾得，始信丹青一笔无。
次韵昌甫并帖斯远五首·其四
作者：韩淲
朝代：宋

遁于荒野乃閒人，胶扰其谁不染尘。乘兴相过事幽讨，从来高会祗荀陈。
次韵昌甫归后所寄
作者：韩淲
朝代：宋
体裁：五言律诗

祇怪深居简，徒希逸驾攀。风清玉田路，云白瑞峰山。心事吟章外，情文作帖间。相望初若远，一出本非艰。
次韵昌甫所寄
作者：韩淲
朝代：宋

别后连绵好句来，朗哦深视百千回。穷通身外庸何恨，生死人间信可哀。公既爱閒常隐几，我方疮楚未持杯。涧梅点点从教白，春到章泉花自催。飞舞醯鸡只瓮天，何知老壮与穷坚。于今之世宜咸若，从古之贤定复然。荷尽菊残非一日，草深地僻几多年。吟窗明暗霜须雪，苟亦无言岂舍旃。催景阴阳长短宵，天回星纪又玄枵。霜寒草野真无恶，雨湿禾场正不聊。薄晚固宜山色远，经冬犹未水痕销。私家一饱官何恤，寂寂閒中岁月飘。
次韵昌甫所寄
作者：韩淲
朝代：宋

南豅山里寄梅诗，谁信寒花野外迟。幽处折来我无爱，春风已是隔年期。经行宛转动吟肠，想见箯舆自撷芳。芳亦于斯知句好，人应藉彼发花香。奴人满把和诗到，城市林园未放时。分饷治中君得句，载酬泉上我非诗。
次韵昌甫所寄·其一
作者：韩淲
朝代：宋

别后连绵好句来，朗哦深视百千回。穷通身外庸何恨，生死人间信可哀。公既爱閒常隐几，我方疮楚未持杯。涧梅点点从教白，春到章泉花自催。
次韵昌甫所寄·其一
作者：韩淲
朝代：宋

别后连绵好句来，朗哦深视百千迴。
穷通身外庸何恨，生死人间信可哀。
公既爱閒常隠几，我方疮楚未持杯。
涧梅点点从教白，春到章泉花自催。
次韵昌甫所寄·其一
作者：韩淲
朝代：宋

南豅山裏寄梅诗，谁信寒花野外迟。
幽处折来我无爱，春风已是隔年期。
次韵昌甫所寄·其一
作者：韩淲
朝代：宋

南豅山里寄梅诗，谁信寒花野外迟。幽处折来我无爱，春风已是隔年期。
次韵昌甫所寄·其三
作者：韩淲
朝代：宋
体裁：七言律诗

催景阴阳长短宵，天回星纪又玄枵。霜寒草野真无恶，雨湿禾场正不聊。薄晚固宜山色远，经冬犹未水痕销。私家一饱官何恤，寂寂閒中岁月飘。
次韵昌甫所寄·其三
作者：韩淲
朝代：宋
体裁：七言绝句

奴人满把和诗到，城市林园未放时。分饷治中君得句，载酬泉上我非诗。
次韵昌甫所寄·其二
作者：韩淲
朝代：宋
体裁：七言绝句

经行宛转动吟肠，想见箯舆自撷芳。芳亦于斯知句好，人应藉彼发花香。
次韵昌甫所寄·其二
作者：韩淲
朝代：宋

飞舞酰鷄只瓮天，何知老壮与穷坚。
于今之世宜咸若，从古之贤定復然。
荷尽菊残非一日，草深地僻几多年。
吟窗明暗霜须雪，苟亦无言岂舍旃。
次韵昌甫所寄·其二
作者：韩淲
朝代：宋

飞舞醯鸡只瓮天，何知老壮与穷坚。于今之世宜咸若，从古之贤定复然。荷尽菊残非一日，草深地僻几多年。吟窗明暗霜须雪，苟亦无言岂舍旃。
次韵昌甫所寄因答施仲益且寄斯远
作者：韩淲
朝代：宋

平生所交友，岂曰不数人。但恐莫我知，可疏不可亲。人如李仲元，人如郑子真。相望无百里，犹得奉清尘。三子者之撰，孰辨主与宾。富贵非所恶，古道多贱贫。要是一世士，必有千载人。渊乎章泉水，高会聚荀陈。尝看晋宋语，无忌酷似舅。焉如施与徐，共学乃师友。固应在同声，亦何苦遗臭。我独乏雅正，蓬心乱苗莠。
次韵昌甫所寄因答施仲益且寄斯远·其一
作者：韩淲
朝代：宋

平生所交友，岂曰不数人。
但恐莫我知，可疎不可亲。
人如李仲元，人如郑子真。
相望无百里，犹得奉清尘。
次韵昌甫所寄因答施仲益且寄斯远·其一
作者：韩淲
朝代：宋

平生所交友，岂曰不数人。但恐莫我知，可疏不可亲。人如李仲元，人如郑子真。相望无百里，犹得奉清尘。
次韵昌甫所寄因答施仲益且寄斯远·其三
作者：韩淲
朝代：宋
体裁：古风

尝看晋宋语，无忌酷似舅。焉如施与徐，共学乃师友。固应在同声，亦何苦遗臭。我独乏雅正，蓬心乱苗莠。
次韵昌甫所寄因答施仲益且寄斯远·其二
作者：韩淲
朝代：宋
体裁：古风

三子者之撰，孰辨主与宾。富贵非所恶，古道多贱贫。要是一世士，必有千载人。渊乎章泉水，高会聚荀陈。
次韵昌甫所赋癞可瘦权且言去岁到白鹿洞
作者：韩淲
朝代：宋

踏雪寻僧已是诗，更将书册试同披。名高直隐江西社，五字非君熟和斯。当年权可气横秋，此日匡山亦雪不。莫恨禅床人寂寂，可论书院鹿呦呦。
次韵昌甫所赋癞可瘦权且言去岁到白鹿洞·其一
作者：韩淲
朝代：宋

踏雪寻僧已是诗，更将书册试同披。名高直隐江西社，五字非君熟和斯。
次韵昌甫所赋癞可瘦权且言去岁到白鹿洞·其一
作者：韩淲
朝代：宋

踏雪寻僧已是诗，更将书册试同披。
名高直隠江西社，五字非君熟和斯。
次韵昌甫所赋癞可瘦权且言去岁到白鹿洞·其二
作者：韩淲
朝代：宋
体裁：七言绝句

当年权可气横秋，此日匡山亦雪不。莫恨禅床人寂寂，可论书院鹿呦呦。
次韵昌甫所题唐宋诸贤画像石刻
作者：韩淲
朝代：宋

法云宝月自空山，相业都归双鬓斑。便得人传图画好，百年何有断碑间。谁云诗好不言寒，隐隐长身拥鼻端。尘世出门真有阂，强歌声里且求安。不见高人王辋川，兴来独往句能传。短衣袖手看云起，贺监何须水底眠。唐人楷法今人少，笔数当年虞与欧。想见临池池水黑，恨无身世与同游。放翁所刻章泉赋，雅道谁能见一斑。却怪我来居涧谷，摩挲墨妙得诗閒。
次韵昌甫所题唐宋诸贤画像石刻·其一
作者：韩淲
朝代：宋
体裁：七言绝句

法云宝月自空山，相业都归双鬓斑。便得人传图画好，百年何有断碑间。
次韵昌甫所题唐宋诸贤画像石刻·其三
作者：韩淲
朝代：宋
体裁：七言绝句

不见高人王辋川，兴来独往句能传。短衣袖手看云起，贺监何须水底眠。
次韵昌甫所题唐宋诸贤画像石刻·其二
作者：韩淲
朝代：宋

谁云诗好不言寒，隐隐长身拥鼻端。尘世出门真有阂，强歌声里且求安。
次韵昌甫所题唐宋诸贤画像石刻·其二
作者：韩淲
朝代：宋

谁云诗好不言寒，隠隠长身拥鼻端。
尘世出门真有阂，强歌声裏且求安。
次韵昌甫所题唐宋诸贤画像石刻·其五
作者：韩淲
朝代：宋
体裁：七言绝句

放翁所刻章泉赋，雅道谁能见一斑。却怪我来居涧谷，摩挲墨妙得诗閒。
次韵昌甫所题唐宋诸贤画像石刻·其四
作者：韩淲
朝代：宋
体裁：七言绝句

唐人楷法今人少，笔数当年虞与欧。想见临池池水黑，恨无身世与同游。
次韵昌甫斯远落花行
作者：韩淲
朝代：宋

风力作狂无所止，花片摇空当未已。谛视深寻孰与比，梅叶梨梢孕青子。春红正复可怜尔，三分前尘一分水。相将柔桑著筐篚，寒食北邙泣新鬼。繁阴匝地人醉起，哀江南兮临结绮。底用留情来赋此，夏衣飘飘欲轻体。
次韵昌甫斯远落花行
作者：韩淲
朝代：宋

风力作狂无所止，花片摇空当未已。
谛视深寻孰与比，梅叶梨梢孕青子。
春红正復可怜尔，三分前尘一分水。
相将柔桑着筐篚，寒食北邙泣新鬼。
繁阴匝地人醉起，哀江南兮临结绮。
底用留情来赋此，夏衣飘飘欲轻体。
次韵昌甫见寄
作者：韩淲
朝代：宋

相逢虽数数，共话祇匆匆。不觉中秋过，还当九日中。登台嗟往事，觅句忆高风。人物方彫谢，吾侪孰与同。
次韵昌甫见寄
作者：韩淲
朝代：宋

相逢虽数数，共话祇匆匆。
不觉中秋过，还当九日中。
登台嗟往事，觅句忆高风。
人物方雕谢，吾侪孰与同。
次韵昌甫见寄
作者：韩淲
朝代：宋

薄宦归来盍罢休，閒心终是爱吾州。高名又喜为澄观，素隐何妨得卧游。四海九州彫落尽，东邻西舍往来不。秋风山里相寻处，莫问人间有比周。
次韵昌甫见寄
作者：韩淲
朝代：宋

薄宦归来盍罢休，閒心终是爱吾州。
高名又喜为澄观，素隠何妨得卧游。
四海九州雕落尽，东邻西舍往来不。
秋风山裏相寻处，莫问人间有比周。
次韵昌甫见诒
作者：韩淲
朝代：宋

屏迹丘园矣，秋来事亦忙。开林朝斧钝，钻纸夜灯煌。一潦屋殊损，屡空饥易忘。俄而对时菊，种种发能长。
次韵昌甫见诒
作者：韩淲
朝代：宋

屏迹丘园矣，秋来事亦忙。
开林朝斧钝，钻纸夜灯煌。
一潦屋殊损，屡空饥易忘。
俄而对时菊，种种髮能长。